Holy Scriptures: Baibuli y'Oluganda - ENDAGAANO ENKADDE - 1 Bassekabaka 1 Kings 1\nEssuula: 1 2 3 4 5 6 7 8 9 10 11 12 13 14 15 16 17 18 19 20 21 22\n1 Awo kabaka Dawudi yali mukadde era ng'akootakoota; ne bamubikkako ebyambalo, naye n'atafuna lubugumu.\n2 Abaddu be kyebaava bamugamba nti Banoonyeze mukama wange kabaka omuwala omuto atamanyi musajja: ayimirirenga mu maaso ga kabaka, amuweereze; era agalamirenga mu kifuba kyo, mukama wange kabaka afune olubugumu.\n3 Awo ne banoonya omuwala omulungi okubuna ensalo zonna eza Isiraeri, ne balaba Abisaagi Omusunammu, ne bamuleetera kabaka.\n4 Awo omuwala yali mulungi nnyo; n'aweerezanga kabaka n'amujjanjabanga; naye kabaka n'atamumanya.\n5 Awo Adoniya mutabani wa Kaggisi ne yeegulumiza ng'ayogera nti Nze ndiba kabaka: ne yeetegekera amagaali n'abeebagala embalaasi, n'abasajja ataano okuddukiranga mu maaso ge.\n6 So kitaawe yali tamunyiizanga n'akatono ng'ayogera nti Kiki ekikukozezza bw'otyo? era yali musajja mulungi nnyo; era ye yaddanga ku Abusaalomu.\n7 N'ateesa ne Yowaabu mutabani wa Zeruyiya ne Abiyasaali kabona: abo ne bamugoberera; Adoniya ne bamuyamba.\n8 Naye Zadooki kabona ne Benaya mutabani wa Yekoyaada ne Nasani nnabbi ne Simeeyi ne Leeyi n'abasajja ab'amaanyi aba Dawudi tebaali ne Adoniya.\n9 Adoniya n'attira endiga n'ente n'ebya ssava awali ejjinja Zokeresi eririraanye e Enerogeri: n'ayita baganda be bonna abaana ba kabaka, n'abasajja ba Yuda bonna abaddu ba kabaka:\n10 naye Nasani nnabbi ne Benaya n'abasajja ab'amaanyi ne Sulemaani muganda we n'atabayita.\n11 Awo Nasani n'agamba Basuseba nnyina Sulemaani ng'ayogera nti Towulidde nga Adoniya mutabani wa Kaggisi alidde obwakabaka, Dawudi mukama waffe nga takimanyi?\n12 Kale nno jjangu, nkwegayiridde, nkuwe amagezi, owonye obulamu bwo ggwe n'obulamu bwa mutabani wo Sulemaani.\n13 Genda oyingire eri kabaka Dawudi, omugambe nti Mukama wange, ai kabaka, tewalayirira muzaana wo nti Sulemaani mutabani wo talirema kulya obwakabaka oluvannyuma lwange, era ye alituula ku ntebe yange? kale kiki ekimuliisizza obwakabaka Adoniya?\n14 Awo, laba, bw'onooba ng'okyayogera eyo ne kabaka, nange naayingira oluvannyuma lwo, ne nnyweza ebigambo byo.\n15 Awo Basuseba n'ayingira eri kabaka mu kisenge: era kabaka yali mukadde nnyo; ne Abisaagi Omusunammu yaweerezanga kabaka.\n16 Awo Basuseba n'akutama n'avuunamira kabaka. Kabaka n'ayogera nti Oyagala ki?\n17 N'amugamba nti Mukama wange, walayira Mukama Katonda wo eri omuzaana wo nti Sulemaani mutabani wo ye alirya obwakabaka: oluvannyuma lwange, era ye alituula ku ntebe yange.\n18 Kale nno, laba, Adoniya yalidde obwakabaka; naawe, mukama wange kabaka, tokimanyi:\n19 era asse ente n'ebya ssava n'endiga nnyingi, era ayise abaana ba kabaka bonna ne Abiyasaali kabona ne Yowaabu omukulu w'eggye: naye Sulemaani omuddu wo tamuyise.\n20 Naawe, mukama wange kabaka, amaaso ga Isiraeri yenna gali ku ggwe obabuulire alituula ku ntebe ya mukama wange kabaka oluvannyuma lwe:\n21 Bw'otookole bw'otyo, awo olulituuka, mukama wange kabaka bw'alyebakira awamu ne bajjajjaabe, nze ne mutabani wange Sulemaani tuliyitibwa aboonoonyi.\n22 Kale, laba, bwe yali akyayogera ne kabaka, Nasani nnabbi n'ayingira.\n23 Ne babuulira kabaka nti Laba, Nasani nnabbi. Awo bwe yayingira mu maaso ga kabaka, n'avuunama amaaso ge mu maaso ga kabaka.\n24 Nasani n'ayogera nti Mukama wange, ai kabaka, wayogera nti Adoniya ye alirya obwakabaka oluvannyuma lwange, era ye alituula ku ntebe yange?\n25 Kubanga aserengese leero, era asse ente n'ebya ssava n'endiga nnyingi, era ayise abaana ba kabaka bonna n'abakulu b'eggye ne Abisaayi kabona; era, laba, balya era banywera mu maaso ge, nga boogera nti kabaka Adoniya abeere omulamu.\n26 Naye nze, nze omuddu wo, ne Zadooki kabona ne Benaya mutabani wa Yekoyaada n'omuddu wo Sulemaani tatuyise.\n27 Ekigambo ekyo kikoleddwa mukama wange kabaka, n'ototegeeza baddu bo alituula ku ntebe ya mukama wange kabaka oluvannyuma lwe?\n28 Awo kabaka Dawudi n'addamu n'agamba nti Mpitira Basuseba. N'ajja awali kabaka n'ayimirira mu maaso ga kabaka.\n29 Kabaka n'alayira n'ayogera nti Nga Mukama bw'ali omulamu eyanunula emmeeme yange okugiggya mu kabi konna,\n30 mazima nga bwe nnakulayirira Mukama, Katonda wa Isiraeri, nga njogera nti Sulemaani mutabani wo ye alirya obwakabaka oluvannyuma lwange, era ye alituula ku ntebe yange mu kifo kyange; mazima bwe ntyo bwe nnaakola leero.\n31 Awo Basuseba n'avuunama amaaso ge, ne yeeyanza kabaka, n'ayogera nti Mukama wange kabaka Dawudi abeere omulamu ennaku zonna.\n32 Kabaka Dawudi n'ayogera nti Mpitira Zadooki kabona ne Nasani nnabbi ne Benaya mutabani wa Yekoyaada. Ne bajja mu maaso ga kabaka.\n33 Kabaka n'abagamba nti Mutwale wamu nammwe abaddu ba mukama wammwe, mwebagaze Sulemaani mutabani wange ennyumbu yange nze, mumuserengese e Gikoni:\n34 kale Zadooki kabona ne Nasani nnabbi bamufukireko eyo amafuta okuba kabaka wa Isiraeri: mufuuwe ekkondeere mwogere nti Kabaka Sulemaani abeere omulamu.\n35 Ne mulyoka mwambuka nga mumugoberera, naye anajja n'atuula ku ntebe yange; kubanga ye anaaba kabaka mu kifo kyange: era mmutaddewo okuba omukulu wa Isirarei ne Yuda.\n36 Benaya mutabani wa Yekoyaada n'addamu kabaka n'ayogera nti Amiina: Mukama, Katonda wa mukama wange kabaka, ayogere bw'atyo.\n37 Nga Mukama bwe yabanga ne mukama wange kabaka, era abeerenga ne Sulemaani, afuule entebe ye enkulu okusinga entebe ya mukama wange kabaka Dawudi.\n38 Awo Zadooki kabona ne Nasani nnabbi ne Benaya mutabani wa Yekoyaada n'Abakeresi n'Abaperesi ne baserengeta ne beebagaza Sulemaani ennyumbu ya kabaka Dawudi, ne bamuleeta e Gikoni.\n39 Awo Zadooki kabona n'aggya ejjembe ery'amafuta mu Weema, n'afuka amafuta ku Sulemaani. Ne bafuuwa ekkondeere; abantu bonna ne boogera nti Kabaka Sulemaani abeere omulamu.\n40 Abantu bonna ne bambuka okumugoberera, abantu ne bafuuwa endere, ne basanyuka essanyu lingi, ettaka n'okwatika ne lyatika olw'oluyoogaano lwabwe.\n41 Adoniya n'abagenyi bonna abaali naye ne baluwulira bwe baali nga bamala okulya. Awo Yowaabu bwe yawulira eddoboozi ly'ekkondeere, n'ayogera nn Eddoboozi lino ekibuga nga kiyoogaana lya ki?\n42 Bwe yali ng'akyayogera, laba, Yonasaani mutabani wa Abyasaali kabona n'ajja: Adoniya n'ayogera nti Yingira; kubanga oli musajja mulungi, era oleese ebigambo ebirungi.\n43 Yonasaani n'addamu n'agamba Adoniya nti Mazima mukama waffe kabaka Dawudi afudde Sulemaani kabaka:\n44 era kabaka atumye naye Zadooki kabona ne Nasani nnabbi ne Benaya mutabani wa Yekoyaada n'Abakeresi n'Abaperesi, era bamwebagazizza ennyumbu ya kabaka:\n45 era Zadooki kabona ne Nasani nnabbi bamufukiddeko amafuta e Gikoni: era bambuse okuvaayo nga basanyuka n'okuwuuma ekibuga ne kiwuumira ddala. Eryo lye ddoboozi lye muwulidde.\n46 Era Sulemaani atudde ku ntebe y'obwakabaka.\n47 Era nate abaddu ba kabaka bazze okusabira mukama waffe kabaka Dawudi nga boogera nti Katonda wo afuule erinnya lya Sulemaani eddungi okusinga erinnya lyo, era afuule entebe ye enkulu okusinga entebe yo: kabaka n'akutamira ku kitanda kye.\n48 Era bw'ati kabaka bw'ayogedde nti Yeebazibwe Mukama, Katonda wa Isiraeri, awadde leero ow'okutuula ku ntebe yange, amaaso gange nga gakiraba n'okulaba.\n49 Awo abagenyi ba Adoniya bonna ne batya, ne bagolokoka, ne bagenda buli muntu ewuwe.\n50 Adoniya n'atekemuka olwa Sulemaani; n'agolokoka n'agenda n'akwata ku mayembe g'ekyoto.\n51 Ne babuulira Sulemaani nti Laba, Adoniya atekemukidde kabaka Sulemaani: kubanga, laba, akutte ku mayembe g'ekyoto, ng'ayogera nti Kabaka Sulemaani andayirire leero nga tajja kutta muddu we n'ekitala.\n52 Sulemaani n'ayogera nti Bw'alyeraga okuba omusajja omulungi, tewaliba luviiri lwe oluligwa wansi: naye obubi bwe bulirabika ku ye, alifa.\n53 Awo kabaka Sulemaani n'atuma, ne bamuserengesa okuva ku kyoto. N'ajja n'avuunamira kabaka Sulemaani: Sulemaani n'amugamba nti Genda ewuwo.


Bukedde Online - Ssabanyala awambye embuga y'eggombolola e Bugerere\nSsabanyala awambye embuga y'eggombolola e Bugerere\nBazzukulu ba Ssekabaka Chwa basitudde enku...\nABANYALA bawambye embuga y’eggombolola y’omwami wa Kabaka e Bbaale Bugerere. Bategeezezza nti bagenda kukolerawo emikolo gy’okujjukira bwe giweze emyaka 8 bukya balonda Ssabanyala.\nMaj. (Rtd) Baker Kimeze ye Ssabanyala\nABANYALA bawambye embuga y’eggombolola y’omwami wa Kabaka e Bbaale Bugerere.\nEria Paul Kiwanuka omumyuka wa Mugerere yategeezezza nti leero bakeera mu kkooti ewe ekiragiro bayimirize emikolo gino kubanga bw’obeera n’ennyumba yo omuntu tayingira nga bw’ayagala alina kusooka kusaba lukusa.\nYaweze nti balina okugenda mu maaso n’enteekateeka yonna okulaba ng’emikolo bagimalirira ku Lwokutaano nga bwe baagitegese.\nAbazadde b'e Kayunga basabiddwa okukomya okufumbiza abaana nga bato\nAbaazirwanako e Kayunga bayiisemu obukadde 140\nAbaalya ssente za Gavt' e Kayunga babakutte\nAbeebikonde bandisubwa 'Olympics'\nAfricana ebooze ku Golola\nMinisita alaalise UMEME ku layisinsi


Ebinnyonyi miziro -biwummuza ebirowoozo – CBS FM\nKino ekinyonyi kiyitibwa Naddibanga\nWano mu Buganda, ebinyonyi eby’enjawulo miziro era byenyumirizibwamu nnyo.\nWaliwo abeddira Ngaali, Nakisinge, Kunguvvu, Ennyange n’ Ennyonyi Endiisa , era ky’abuvunanyizibwa omuntu okumanya ebitwata ki kika kye ate assobole okukikuuma, naddala mukaseera kano ng’obutonde bw’ensi butokomoka.\nSinga obutonde tebukuumibwa, ebika ebimu byolekedde okufuuka olufumo.\nEkinyonyi ngaali kekabonero k’eggwanga, era musango okukusanga ng’osse ekinyonyi ekyo, oba okukikwata okukitunda.\nEbibira, entobazi n’embalama z’ennyanja by’ebifo ebisinga okuwangaaliramu ebinnyonyi ebyenjawulo.\nNg’oggyeko ebinyonyi bino okuba emiziro,era byabulambuzi.\nAbalala babifunako eddagala, abandi babirya, n’okubifunamu ensimbi ezigaggawaza.\nMu kisaawe ky’ebyobulambuzi okulambula n’okulaba ebinyonyi mu Lungereza kiyitibwa ‘Birding’, ky’ekimu ku bintu ebikolebwa abalambuzi era nga Uganda enogera ddala ensimbi eziwera ku mu kulaba ebinyonyi .\nEbinnyonyi bino mulimu ebinene ddala nga Bbulwe ne Kalooli, n’ebunyonyi obutono ddala nga Obunuuna nsubi, Obutaayi , Endegeya n’ebirala.\nOkusinziira ku Emmanuel Mukisa omusomesa b’obutonde bw’ensi ate nga mukugu mu binyonyi ku Uganda Wildlife Conservation Education Cemter (UWEC) bangi gyetumanyi nga Zoo e Ntebe, agamba nti omutunuulira ebinyonyi kiwummuza ebirowoozo, ate nga mukaseera keekamu wabaawo okuyiga kungi.\nMukisa agamba nti enneyisa y’ebinyonyi n’enkula yaabyo ennyuma okulaba.\nMukisa anyonyola nti ebinyonyi by’awulwamu emirundi ebiri, ebiwangaalira mu bibira , saako n’ebinyonyi eby’okumazzi, era wano wewava entandikwa y’omuntu okutandika okumanya n’okunyumirwa ebifa ku binyonyi, n’okufaayo okubikuuma.\nEndabika y’ekinyonyi, okuli obunene bwakyo, langi yakyo , enkula y’omumwa , eky’ensuti , saako n’ebigere kikulu nnyo mukutegeera ekika ky’ekinyonyi omuntu ky’aba alabye .\nAmaloboozi gabyo n’ebika kyebisusunku mwebisula nabyo binyuma okutunulako.\nWano ssemazinga Africa,Uganda yaamukisa okuba nti yeemu kunsi erina ekinyonyi ekisinza ekisusunku ekinene era nga ekinyonyi kino kiyitibwa Naddibanga.\nMukisa annyonyola nti mu kaweefube mukusomesa abantu obutonde obukwata ku binyonyi, basaawo olunaku n’esaawa abantu ba bulijjo webasobola okubegattako mu Zoo e Ntebe okulaba n’okuyiga ebikwata mu binnyonyi ebyenjawulo.\nBuli lwakutaano saawa emu ey’okumakya kuba kalaba na kuwuliriza amaloboozi g’ebinyonyi ebyenjawulo.\nMu kkuumiro ly’ebisolo n’ebinyonyi ebyomuttale eryea Uganda Wildlife Conservation Education Cemter (UWEC) bangi gyetumanyi nga Zoo e Ntebe, waliwo ebika by’ebinyonyi ebisukka mu 250.\nOkusinziira ku kitongole kya Birdlife International, ensi yonna eteeberezebwa okubaamu ebika by’ebinyonyi ebiri wakati wa 9,700 ne 11,000.\nOkunoonyereza kwalaga nti ebika by’ebinyonyi 1,481 byebyoleekedde okusaanawo, olw’okusaanyizibwamu kw’obutonde bwensi mwebiwangaalira, n’abantu okubiyigga babifunemu ensimbi.\nEbika bye binyonyi 159 bbyo bigambibwa okuba nti byasaanyirawo ddala munsi yonna.\nOkutwalira awamu mu nsi yonna muteeberezebwa okubaamu omuwendo gw’ebinyonyi ebiri eyo mu buwumbi 430, wabula ng’ebika ebimu bingi nnyo ate ebirala bitono ddala olw’enkula n’embeera mwebibeera.


Bukedde Online - Abadde yaakava ku kyeyo e Dubai bamusse\nAbadde yaakava ku kyeyo e Dubai bamusse\nE Bwaise baagala ssomero lya bonnabasome...\nBalooya ba nnamwandu wa Kasiwukira bakubye...\nOMUVUBUKA abadde yaakava ku kyeyo e Dubai attiddwa mu ntiisa, abamusse ne bategeeza nti abadde mubbi. Geoffrey Nsubuga 30, omutuuze w’e Masajja - Ggangu yakubiddwa emiggo n’afa oluvannyuma lw’okugenda mu bbaala okunywa omwenge n’asangayo abaamulabye ne ssente ennyingi ne bamukuba bazimuggyeko.\nPoliisi yayitiddwa n’emutaasa kyokka n’afa nga yaakatuusibwa mu ddwaaliro e Mulago. Kigambibwa nti abaamukubye be baamutaddeko eky’obubbi nga baagala bamubbeko ssente. Poliisi ekutte basatu okuli Ivan Kasule, Justus Nimwegigwa ne Rossette Namweruka era bakuumibwa mu kaduukulu ka poliisi e Katwe.\nNnyina wa Nsubuga, Muky. Sofia Nakyejwe yategeezezza nti mutabani we baamusse ne bamubbako obukadde 8 ze yabadde nazo mu mpale.\nAduumira poliisi y’e Katwe, Samuel Mission yategeezezza nti abaakwatiddwa bagenda kubuulirizibwako kuba balabika balina kye bamanyi ku kufa kwa Nsubuga.\nBagguddwaako omusango ku fayiro nnamba CRB1388/2016. Era okunoonyereza bwe kuggwa, baakutwalibwa mu kkooti bannyonnyole n’asaba abantu okwewala effujjo.


Bukedde Online - FIFA erabudde FUFA ku by'okwewandiisa\nFIFA erabudde FUFA ku by'okwewandiisa\nKCCA FC esonze ku Morley Byekwaso okudda m...\nFIFA erabudde FUFA ku by’okwewandiisa\nFIFA ewandiikidde FUFA ebbaluwa n’egirabula nti ne kamala kagitanda ne yeewandiisa ne NCS, ejja kukaligibwa.\nMu bbaluwa eyateereddwaako omukono amyuka ssaabawandiisi Marco Villiger nga yaweereddwaako ne CAF, FIFA yagambye nti FUFA okwewandiisa mu tteeka lya NCS kikontana n’obuwaayiro bwa ssemateeka wa FIFA (14 ne 19) n’ebalabula nti Gavumenti yeeyingiza mu nsonga za mupiira, ejja kubakaliga.\nKijjidde mu kaseera nga minisita w’ebyemizannyo Charles Bakkabulindi leero agenda kusisinkana abakungu ba FUFA bamunnyonnyole ensonga ebagaana okwewandiisa ne NCS nga bw’eyagala ebibiina by’emizannyo byonna mu ggwanga bikole.\nGavumenti eyagala y’eba ebivunaanyizibwako butereevu. NCS gye buvuddeko yabadde etaddewo nsalessale wa June 30 okuba nga buli kibiina kyewandiisizza oba si ekyo ejja kuba tekyabikkiriza kuddukanya mizannyo mu Uganda. "Tukizudde nti Gavumenti ya Uganda eremedde ku ky'okuwandiisa FUFA wansi w'etteeka erigiwa obuyinza.\nWabula ffe twongera okunnyikiza kye twasibirako nti tewali gavumenti ekkirizibwa kweyingiza mu nsonga za mupiira mu ggwanga lyonna,” ebbaluwa ya FIFA bwe yagambye.\nFIFA eggattako nti, bawandiise ebbaluwa eziwerako eri FUFA nga bagirabula obuteewandiisa era tebalina kye bagenda kukyusaamu. FIFA yeeyamye okusisinkana abakungu ba FUFA n’aba NCS bongere okuluhhamya ku mateeka.\nFUFA ky’egamba; Pulezidenti wa FUFA, Moses Magogo gye buvuddeko yasabye NCS n'abakungu mu ofiisi ya ssabaluhhamya w’amateeka wa Gavumenti bakkirize okusisinkana FIFA batuuke ku nzikiriziganya. FUFA era eyagala NCS eyongerwe ebbanga etuuze ttabamiruka mu October bakole ennongoosereza mu ssemateeka.\nWadde nga balina akawaayiro akabakkiriza okutuuza ttabamiruka ow'embagirawo singa wabaawo ensonga ey'amaanyi Magogo agamba beetaaga obukadde 80 okutuuza ttabamiruka sso nga balina ebintu bingi eby'okusaasaanyaako ensimbi mu kaseera kano.


Andy Ruiz: Eyakubye Joshua yali 'apoota' k...\nDoves 0-2 She Mak FC Bagamba nti ky'otonnalya tokyesunga. Sizoni eno we yatandikira ng'abazannyi n'abawagizi ba ttiimu ya Lady Doves, ttiimu y'abakazi ey'omupiira, beesunga kuwangula bikopo bibiri (2) bafuuke ba ‘nnaalongoby'.\nBano baasooka kuggyibwa mu kikopo kya liigi y'omupiira gw'abakazi, bwe baakubwa UCU Lady Cardinals ggoolo 2-0 ku fayinolo y'akakungunta aka FUFA Women Elite, ne basigala nga basuubira nti wadde obwa ‘nnaalongo' bubalemye, banaabukayo n'ekikopo sizoni eno.\nKu Lwomukaaga, ttiimu ya She Mak essuubi lino yalimazeewo bwe yabakubidde ku fayinolo ya FUFA Women Cup, ggoolo 2-0, ne batwalako ekikopo. Ggoolo ya Jemima Twesigye, eyabadde eya peneti mu kitundu ekisooka n'eyakyeteeba eya Gladyc Nakitto, ze zannyogozza abawagizi ba Lady Doves ey' e Masindi.\nKapiteeni wa Uganda Martyrs era omuzibizi wa Crested Cranes, Shadia Nankya ye yanywedde mu banne akendo mu kulengera akatimba, ne ggoolo musanvu, Amina Nababi, omuwuwuttanyi wa She Mak, n'alondebwa ky'omuzannyi asinze banne ate eky'omukwasi wa ggoolo ne kiweebwa Vanessa Karungi owa She Corporates.\nBakyampiyoni bafunye obukadde 3,000,000/- ate Lady Doves n'efuna 2,000,000/-. Ebirabo ebyaweereddwa abawanguzi sekinnoomu, kyagendeddeko emitwalo 10


Okuzuukira—Waliwo Essuubi ery’Okuddamu Okulaba Abaafa?\nWaliwo Essuubi ery’Okuddamu Okulaba Abaafa?\nAbafu basobola okuddamu okuba abalamu?\nBAYIBULI KY’EYIGIRIZA: “Ekiseera kijja bonna abali mu ntaana lwe baliwulira eddoboozi [lya Yesu] ne bavaamu.”—Yokaana 5:28, 29.\nYesu bwe yayogera ebigambo ebyo, yalaga nti bwe yandibadde afuga nga Kabaka, yandizuukizza abo bonna abali emagombe. Fernando ayogeddwako mu kitundu ekivuddeko agamba nti, “Nneewuunya nnyo lwe nnasooka okusoma Yokaana 5:28, 29. Ekyawandiikibwa ekyo kyampa essuubi ekkakafu erikwata ku biseera eby’omu maaso.”\nYobu omusajja omwesigwa eyaliwo mu biseera eby’edda yali mukakafu nti bwe yandifudde, Katonda yandimuzuukizza. Yobu yabuuza nti: “Omuntu bw’afa aliba mulamu nate?” Yaddamu ekibuuzo ekyo ng’agamba nti: “N[n]andirindiridde ne mmala ennaku zonna ez’olutabaalo lwange [ekiseera kye yandimaze emagombe], okutuusa okuteebwa kwange lwe kwandizze. Wandimpise, nange n[n]andikuyitabye.”—Yobu 14:14, 15.\nOkuzuukira kwa Lazaalo kulaga ekyo ekinaabaawo mu biseera eby’omu maaso\nMaliza mwannyina wa Laazaalo yali akimanyi nti abantu abaafa bajja kuzuukira. Laazaalo bwe yafa, Yesu yagamba Maliza nti: “Mwannyoko ajja kuzuukira.” Maliza yamuddamu nti: “Mmanyi nti alizuukira mu kuzuukira kw’oku lunaku olw’enkomerero.” Yesu yamugamba nti: “Nze kuzuukira n’obulamu. Oyo anzikiriza ne bw’aliba ng’afudde, aliba mulamu.” (Yokaana 11:23-25) Oluvannyuma Yesu yazuukiza Laazaalo! Ekyo Yesu kye yakola kiraga ekyo ky’ajja okukola ku kigero ekinene mu biseera eby’omu maaso. Lowooza ku ssanyu eriribaawo nga Yesu azuukizza abafu mu nsi yonna!\nAbamu ku banaazuukizibwa banaatwalibwa mu ggulu?\nBAYIBULI KY’EYIGIRIZA: Okuzuukira kwa Yesu kwali kwa njawulo nnyo ku kuzuukira kw’abantu omunaana aboogerwako mu Bayibuli. Abantu abo omunaana bwe baazukizibwa baddamu okubeera wano ku nsi. Naye Bayibuli bw’eba eyogera ku kuzuukira kwa Yesu, egamba nti: “Yesu Kristo ali ku mukono gwa Katonda ogwa ddyo, kubanga yagenda mu ggulu.” (1 Peetero 3:21, 22) Yesu ye yekka eyandibadde azuukizibwa n’atwalibwa mu ggulu? Emabegako Yesu yali agambye abatume be nti: “Bwe mba nga ŋŋenda okubateekerateekera ekifo, nja kukomawo mbatwale gye ndi, nammwe mubeere eyo.”—Yokaana 14:3.\nKristo yagenda mu ggulu n’ateekerateekera abamu ku bayigirizwa be ekifo. Abo abanaagenda mu ggulu bajja kuba 144,000. (Okubikkulirwa 14:1, 3) Naye mu ggulu bagenda kukolayo ki?\nBajja kuba n’eby’okukola bingi! Bayibuli egamba nti: “Balina essanyu era batukuvu abo abazuukirira mu kuzuukira okusooka; abo okufa okw’okubiri tekubalinaako buyinza, naye baliba bakabona ba Katonda era ba Kristo, era balifugira wamu naye nga bakabaka okumala emyaka lukumi.” (Okubikkulirwa 20:6) Abo abanaazuukizibwa ne bagenda mu ggulu bajja kuba bakabona era bajja kufuga ensi nga bakabaka nga bali wamu ne Kristo.\nBaani abalala abanaazuukizibwa?\nBAYIBULI KY’EYIGIRIZA: Bayibuli erimu ebigambo bino ebyaluŋŋamizibwa ebyayogerwa omutume Pawulo: “Nnina essuubi eri Katonda, nabo bennyini lye balina, nti wajja kubaawo okuzuukira kw’abatuukirivu n’abatali batuukirivu.”—Ebikolwa 24:15.\nBayibuli etukakasa nti abantu buwumbi na buwumbi abaafa bajja kuzuukira\n“Abatuukirivu” omutume Pawulo be yayogerako be baani? Omu ku bo ye Danyeri eyali omusajja omwesigwa. Danyeri bwe yali anaatera okufa yagambibwa nti: ‘Oliwummula, era oliyimirira [n’oweebwa] omugabo gwo, ennaku bwe zirikoma.’ (Danyeri 12:13) Danyeri bw’alizuukira alibeera wa? Bayibuli egamba nti: “Abatuukirivu balisikira ensi, banaagibeerangamu emirembe gyonna.” (Zabbuli 37:29) Ate era Yesu yagamba nti: “Balina essanyu abateefu, kubanga balisikira ensi.” (Matayo 5:5) Danyeri awamu n’abaweereza ba Katonda abalala abeesigwa bajja kuzuukizibwa babeere ku nsi emirembe gyonna.\n“Abatali batuukirivu” omutume Pawulo be yayogerako be baani? Be bantu buwumbi na buwumbi abaafa nga tebafunye kakisa kuyiga oba kukolera ku ebyo ebiri mu Bayibuli. Bwe banaazuukira, bajja kuyigirizibwa ebikwata ku Yakuwa * ne Yesu. (Yokaana 17:3) Abo abanaakolera ku ebyo Katonda by’ayagala bajja kuba n’essuubi ery’okubeerawo emirembe gyonna.\nAbo bonna abasalawo okuweereza Katonda baba n’essuubi ery’okubeerawo emirembe gyonna nga balamu bulungi era nga basanyufu\nAbo abanaasikira ensi banaabeera mu mbeera ki?\nBAYIBULI KY’EYIGIRIZA: Katonda “alisangula buli zziga mu maaso gaabwe era tewalibaawo kufa nate, newakubadde kukungubaga, newakubadde okukaaba newakubadde obulumi.” (Okubikkulirwa 21:4) “Balizimba ennyumba ne basulamu; era balisimba ensuku ez’emizabbibu ne balya ebibala byamu.”—Isaaya 65:21.\nNaawe weesunga okubeera mu bulamu obulungi ng’obwo ng’oli wamu n’abantu bo abaliba bazuukiziddwa? Naye oyinza otya okuba omukakafu nti abafu bajja kuzuukira?\n^ lup. 15 Bayibuli eraga nti Yakuwa lye linnya lya Katonda.


Bukedde Online - Obukodyo obukozesebwa amakampuni okuggya ssente ku bantu abagenda ku kyeyo\nObukodyo obukozesebwa amakampuni okuggya ssente ku bantu abagenda ku kyeyo\nBakoonye ennyumba 4 olw'omusamize agambibwa okusaddaaka omwana wa ssentebe\nAba LDU baakulambibwako amannya gaabwe\nAdded 7th November 2019\nAmakampuni gano gakozesa obukodyo bungi okufera ssente ku bantu naye ng’emirimu gye babasuubiza tegiriiyo. Okusinziira ku bukodyo buno kizibu nnyo okubatebuka.\nAbalala abavunaana Nankunda.\nOkukozesa amannya g'abanene. Amakampuni gano geerimbika mu mannya g'abanene mu ggwanga n'addala ab'amagye, ababaka ba palamenti ne baminisita nga ne bwe bakunyaga okizuula nga tewali ky'oyinza kubakola.\nBakulimba omulimu ogw'amaanyi naye nga tebagulina. Bw'ojja okwewandiisa mu makampuni gano bakubuuza omulimu gw'oyagala okukola era buli gw'obagamba bakkiriza nti bagulina ne bakuteeka ku bunkenke osasule ssente bakutwale okole. Bw'omala okusasula ne zigwayo nga bakakutema nti balina mirimu mirala gya bwa yaaya.\nOkuleeta Abawarabu mu kukola Yintaviyu. Amakampuni gano gakozesa abantu yintaviyu ez'enjawulo nga bakyababuzaabuza. Mu yintaviyu zino basooka kuleeta abasajja Abawarabu okukozesa yintaviyu ne muyitika.\nOkubaawulamu ebibinja. Abavubuka be twayogeddeko nabo baategeezezza nti mu kugezesebwa okusooka bakung'aanya abantu bangi abali wakati we 300 - 400. Wabula bwe wayita ekiseera bagenda bakubirako batono essimu mu bibinja by'abantu nga 30. Bano babakakasa nti bannaabwe baagenda dda, era bbo be baddako ekyongera okubagumya nga balowooza nti bbo be batannaba kufuna mukisa. Era kino kibayamba n'okubakuuma nga tebali bumu ekikaluubiriza olutalo lw'okubanja ssente zaabwe.\nAmakampuni gano gakwatagana okusobola okukola obulungi akazannyo k'okubuzaabuza. Amakampuni galina enkolagana ey'enjawulo, egayamba naddala nga balaba omuwendo gw'abantu ababanja ssente zaabwe gweyongedde. Kkampuni emu esobola okutikka abantu baayo n'ebatwalira kkampuni endala ng'ebagambye nti waliyo emirimu naye yo terina bantu baakutwala.\nAmakampuni agamu gatandika okukola nga tegalina layisinsi era nga ssi mawandiise. Abantu be gatutte bwe bafunira obuzibu ebweru okugeza ng'obubenje ku mirimu nga beetaaga okuliyirirwa, kkampuni eyamutwala ng'ekyusa amannya. Gwe bwogezaako okugoba ku nsonga z'okubawawaabira okaluubirizibwa era abasinga babivaako ne bakakkana ne basigaza kukolima, ng'eno kkampuni eyongera kukola mirimu gyayo.\nOmwogezi wa poliisi mu Kampala n'emiriraano Patrick Onyago yategeezezza Bukedde nti yabadde tamanyi nti amakampuni gano gakyakola era n'ategeeza nti ensonga eno agenda kugyetegereza.\nBwe twatuuseeko ku minisitule evunaanyizibwa ku bakozi twasisinkanye kaminsona avunaanyizibwa ku bakozi Lawrence Egulu ne tumutegeeza ebintu bye twabadde twagala ayogereko ku makampuni gano, yatusuubiza okubaako kyatutegeeza oluvannyuma lw'essaawa emu naye ate bwe twazzeemu oluvannyuma lw'essaawa gye yatugambye, yatutegeezezza nti ensonga ssi mwetefuteefu kuzoogerako newankubadde nga yabadde atusuubizza okutufunira ebyabadde bimusabiddwa.\nBY'OLINA OKUMANYA NG'OYAGALA OKUKOLERA EBWERU\nSooka onoonyereze nga ddala omulimu gwogenda okukola gyeguli nga tonnaba kusimbula kugenda.\nWeewale okutwalibwa omuntu ssekinoomu ng'ogenda okukola.\nOlina okukakasa nti olina kontulakiti y'omulimu gw'ogenda okukola nga tonnaba kugenda.\nKkampuni ekutwala erina okuba nga yawandiisibwa minisitule y'ekikula ky'abantu.\nNoonyereza erinnya lyayo era olabe ne layisinsi nnamba yaayo ng'ogoberera website ya minisitule.\nKakas anti olina viza y'omulimu nga si viza ya kukyala oba okulambula.\nTokkiriza kutwalibwa bitongole birambuza bantu oba be bakolagana nabo.\nSooka okakase nga ddala omulimu gw'oyagala okugenda okukola nga gye guli nga weebuuza ku kitebe ky'eggwanga gy'oyagala okukolera. Wamimba Abalala abavunaana Nankunda.\nEmboozi zino ziri wansi w'enkwatagana wakati wa Vision Group ne DGF okutumbula eddembe ly'obuntu n'okufuna obwenkanya.\nBbulawuzi enjaseemu emabega giyiiyize onyume\nEmpale ya 'bajjajja' osobola okugiyiiyiza n'onyuma\nSikaati y'ebikuubo gitobeke bw'oti...


Ebyemizannyo | Dembe FM 90.4 - Part 22\nRonaldo yandiwangula eky’omwaka\nMuyizi tasubwa wa Real Cristiano Ronaldo ayolekedde okusitukira mu kikopo ky’omuzannyi w’omwaka 2013. Ronaldo nga ye Captain wa Portugal yoomu ku bazanyi abasatu abasongeddwaamu olunwe nga abalala kwekuli owa Barcelona Lionel Messi ne Franck Ribe of Bayern Munich. Abasatu bano bagyiddwa mu bazannyi 23 ababadde […]\nAbawanguzi mu by’emizannyo\nBanamawulire abasaka ag’emizanyo olunaku lwa leero balonze banabyamizanyo abasinga okukola obulungi omwaka oguwedde. Mu muzanyo gw’omupiira,Dan Serunkuuma yalondedwa, mu kubaka Peace Proscovia Nasinga,mu bikonde Joseph Lubega yasinze, mu misinde Steven Kiprotich y’anywedde mu banne akendo ate nga Jas Mangat y’aleebezza abe motoka Moses Golola […]\nShe- Cranes ewangudde nate\nTiimu y’abakyaala ey’omuzanyo gw’okubaka eya She Cranes erondedwa ku bw’omuzanyi w’omwezi oguwedde. Team eno okulondebwa kiddiridde okuwangula empaka z’amawanga omukaaga eza 6 Nations Cup ezibadde e Singapore omwezi oguwedde. Banamawulire abasaka agemizanyo aba USPA balonze team eno enkya ya leero mu lutuula olubadde e lugogo. […]\nTiimu ya Celtic eragiddwa okusasula euro emitwalo 5 ng’ekibonero olw’okutimba ebipande ebyavvodde tiimu ya AC Milan Ebipande bino byabadde birumba muyizi tasubwa Bobby Sands ne William Walace ng’omupiira gwaabwe ne Ac Milan tegunnatandika Empaka babadde mu za babinyweera ba bulaaya. Ekiwandiiko ekyavudde mu UEFA kyategeezezza […]\nVan Persie ssikwakukoona ku kapiira\nOmuzanyi wa tiimu ya Manchester united Robin Van Persie wakumala omwezi mulumba nga takoona ku ndiba, oluvanyuma lwokufuna obuvune mu kisambi. Van Persie yafunye obuvudde tiimu ya Manchester united bweyabadde ezanya Shakhtar Donetsk mu kikopo kya champions league.\nTiiimu y’okubaka yakusiimibwa\nEkiteeso ekyokusiima tiimu y’eggwanga ey’okubaka eya She Cranes,kisembezeddwayo okutuuka ku lw’okubiri nga ababaka bonna weebali. Omukubiriza w’olukiiko olukulu,Rebecca Kadaga ategezezza nga enkyuuka kyuuka eno bw’ekoleddwa okusobozesa ababaka bonna okuli nabo abazanya emizanyo gy’ababaka mu East Africa okubaawo ku lw’okubiri lwa wiiki ejja. Tiimu Ya She […]\nEmpaka z’emizannyo wakati w’ababaka ba palamenti mu mawanga ga East Africa zitandika olunaku lw’enkya Akulira akakiiko akakola ku nsonga za palamenti Dr. Chris Baryomunsi agamba nti empaka zino ezigenda okumala ssabiiti nnamba zigendereddwaamu kunyikiza nkolagana wakati w’ababaka mu mawanga gano.\nFIFA ku World cup\nSsabawandiisi w’ekibiina ky’ensi yonna ekikola ku mupiira gw’ebigere ekya FIFA asabye bannansi ba Brazil okuwagira eggwanga lyaabwe okutegeka empaka z’ekikopo ky’ensi yonna. Banansi ba Brazil beekalakaasizza nga bavumirira omusimbi omuyitirivu oguyiiriddwa mu kuzimba ebisaawe omugenda okubeera emipiira gino. Valke agamba nti yadde abantu bano balina […]\nShe-Cranes efunye obuyambi\nOmukulembeze w’eggwanga Yoweri Kaguta Museveni adduukiridde tiimu y’eggwanga ey’okubaka eya She Cranes n’ensimbi obukadde shs 103. Tiimu ebadde yetaaga obuyambi oluvanyuma lw’ebikozesebwa mu Singapore okuba eby’ebbeeyi ennyo nga tebatambula na nsimbi zimala. Tiimu eno yeyongedde okukola obulungi olunaku lwa leero mu mpaka zino bw’ekubye abategesi […]\nCranes ecacanca mu CECAFA\nTiimu ya Uganda cranes ekulembedde egwanga lya Eritrea Goolo 3:0. Goolo ya Uganda zitebedwa abazanyi Emmanuel Okwi atembye n’eyo kubiri ne Hamis Kiiza. Omupiira ogwasooka Uganda yakuba Rwanda goolo 1:0. Ate omupiira ogusooseewo mu kibinja C Sudan Ekubye Rwanda goolo 1;0.


Bukedde Online - Star Times erambuludde bw'egenda okuddukanya Super League\nStar Times erambuludde bw'egenda okuddukanya Super League\nTiti Kamara ali ku bunkenke mu gwa Yunivaasite...\nKampala University yeesasuzza Nkumba mu za...\nAbatadde ssente mu mupiira gwa Uganda aba Star Times batangazizza ku nkola yaabwe mwe bagenda okuddukanyiza emirimu nga tebakontana na bitongole bya mawulire biri kati mu nsiike.\nOmumyuka wa Pulezidenti wa Star Times era kitinzu w'ekitongole ekyo Aldrine Nsubuga(SNR) (ku ddyo) ng;ali n'omwogezi wa Star Times Christine Nagujja mu lukiiko lwa bannamawulire e Namboole(ekif:Silvano Kibuukaq)\nOmumyuka wa Pulezidenti wa Stat Times era akulira obwa kitunzi Aldrine Nsubuga SNR ategeezezza bannamawulire nti baaguse ku FUFA ebintu bibiri okuli erinnya lya liigi n’olw’okufulumya amawulire n’ebifaananyi naddala ebya TV n’eku mikutu gy’amasimu.\n“Twaguze ebintu byombi okuva mu FUFA ku ddoola za Amerika 7.24 (eza Uganda obuwumbi 28),” Nsubuga bw’ategeezezza.\nAgambye nti ebitongole by’amawulire ebitavuganya nayo (ebifulumya amawulire agatali gaakusasulira okugeza ebitatunda dikooda) bijja kukkirizibwa okufulumya ebifaananyi nga bisoose kwewandiisa mu Star Times n’okusaba.\nNsubuga era atangazizza nti bbo tebannasasulira makiraabu ga Uganda ng’abasinga bwe balowooza.\n“Kiraabu za ddembe okwefunira abaziteekamu ensimbi kasita tebakontana ne bye twaguze,” bwe yayongeddeko.\nAkakasizza nti Star Times yaakulaga emipiira 100 egya liigi nga bataddewo n’omukutu omupya ogwa ‘Sanyuka’ nga gwakulabwa mu mawanga gonna 38 agalimu empeereza ya Star Times mu nsi yonna.\nYe omukungu wa FUFA Rogers Byamukama ategeezezza nti abantu baandisiimye ku nkulakulana eno kubanga egenda kwongera okutumbula omupiira gwa Uganda.\nAba Uganda Premier League bakakasizza nti eggulwawo nga September 28 nga ttiimu zonna 16 zaakubeera mu nsiike.


Bukedde Online - Can. Ntulume azze ku njiri ya kugoba bwavu mu maka\nEkiggwa ky'Abajulizi e Namugongo\nAlina poloti etaweza 50 ku 100 teri kumuwa pulaani\nSPC Faizal Katende eyakwatibwa ku by'okuwamba Abanyarwanda alaajanye...\nGavumenti ewadde ab'e Kayunga obukadde 600 okugaziya eddwaaliro...\nCan. Ntulume azze ku njiri ya kugoba bwavu mu maka\nAyagala ssente ez'amangu lima cukamba akulira mu myezi ebiri\nYiga bw'onoga ssente mu byennyanja mu 2017\nAdded 9th January 2017\nNsinga kulima gonja ne ndiizi kubanga batono ababirima noolwekyo akatale kannoonya bunoonya.\nRev. Can. Ntulume ng’alaga egimu ku miyembe gy’alima.\nBya BETTY NAMUKWAYA\nABADDE Ssaabadinkoni w’e Nateete Rev. Can. Henry Ntulume awa ekyokulabirako ekirungi ekya munnaddiini abuulira enjiri ey’omubiri n’omwoyo.\nCan. Ntulume abadde Ssaabadinkoni w’e Nateete, yawummudde obuweereza ku myaka 65 egiragirwa Ekkanisa bwatyo n’adda mu kyalo e Kapeeka gy’alimira n’okulundira.\nAmaze emyaka 40 mu buweereza bw’Ekkanisa naye agamba nti bwe yaategeera nti ekiseera ky’okuwummula kinaatera okutuuka, kwe kutandikawo ffaamu okulima n’okulunda.\nAmaze ebbanga ng’alima ebibala by’atunda mu masomero ag’amaanyi mu Kampala n’emiriraano n’afuna ku ssente okujjuuliriza ez’obuweereza. Alimira ku kyalo e Kapeeka mu disitulikiti ye Luweero. Alima emiyembe, olusuku, alunda enkoko n’ente nga byonna yabissa ku ttaka lya yiika mukaaga kwe yassa n’amaka mw’abeera.\nCan. Ntulume ng’alaga emu ku mbizzi z’alunda.\nCan. Ntulume agamba nti emiyembe agirimira ku yiika ssatu era yagisimba mu ngeri nti alina egibala n’egikyali emito. Kino yakikola bwati obutaggweebwako miyembe okusobola okumayiza akatale k’alina.\nAlina ebika eby’enjawulo naye byonna yabissa mu bibangirizi bya njawulo okusobola okugifunamu amangu n’okulondoola embala yaagyo.\nEbika by’emiyembe by’alima mulimu Kagoogwa, Doodo, Kawanda , Kkoona ne Ssejjembe.\n“Doodo gwe nnima ye mulongooseemu, agwa mu kiti kya Ssejjembe owa langi eya Kakobe Gubeera munene nnyo, bwe guba gukuze bulungi gusobola okuzitowa kkiro ssatu, omuto guweza kkiro emu.\nDoodo yeetaaga nnyo okufukirira, naddala ng’awezezza emyezi ebiri. Bw’otokikola ayanguwa okukala.\nNaye fukirira buli luvannyuma lwa nnaku bbiri. Yeetaaga endabirira ennungi, ku myaka ebiri aba atandise okussa naawe okunoga ssente.\nEmiyembe gino engeri gye gizitowa osobola okugitunda buli gumu 1,000/- oba 1,200/- nga nze bwe nkola ku musiri olwo omusuubuzi ye n’atandikira ku 2000/- oba okusingawo.\nKagoogwa: Buno bwe bubeera obuyembe obutono mu sayizi nga era buli nnyo ku katale. Abangi babwettanira lwa kuwooma nnyo n’okuba ku bbeeyi eya wansi kuba ogumu gutandikira ku 100/- ku ffaamu yange.\nObuyembe buno buli w’okasimba kakula, tekeetaga nnyo kulabirira nga kano osobola n’okumalako wiiki bbiri nga tokafukiridde naye ne kasigala nga kakyakula bulungi nnyo ate era n’okafunamu.\nKu ffaamu yange ngatta Kagoogwa musanvu ne ngitunda 1,000/-. Abasuubuzi emiyembe gino bagyagala kubanga gizza mangu amagoba.\nAwaka alundirawo n’ente.\nENDABIRIRA Emiyembe gisimbibwa mu ngeri nnyingi. Endokwa ennungi zitandikira ku 1,000/- ogisimba mu mabanga ga ffuuti ssatu oba ttaano okusinziira ku kika ky’omuyembe.\nAmabanga amanene gagiyamba obutalwanira biriisa mu ttaka, ne gigejja okusinga emifuutiike.\nKiyamba n’emirandira obuteegatta. Emiyembe bwe giba gikyali mito osobola okugisimba mu buveera, bwe gikulamu awo ate oba osobola okugisimbuliza n’ogitwala mu kifo ekigazi we ginaakulira obulungi wamu n’okugiwa amabaga agamala. Emiyembe gyange ngifuuyira okuva nga mito.\nNfuuyira buli luvannyuma lwa wiiki bbiri gisobole okukula obulungi nga tegirumbibwa buwuka.\nEmiyembe buli luvannyuma lw’omwezi girina okulimibwamu okwewala ebiwuka n’ebintu eby’enjawulo ebigiremesa okukula mpozzi n’okusobola okutereka amazzi gaagyo.\nEmiyembe giri ku ttunzi, giri ku ssente nnyingi era bw’ossaamu ssente zivaayo. Buli muyembe omutono guli ku 100/- ate eminene buli gumu 1000/- ne 1,200/-.\nNze egyange baginona waka. Okumanya giri ku ttunzi, oluusi nfuna abagula ogumugumu naye nga bwe ngatta olunaku nfunye wakati w’emitwalo 20 ne 30. Oluusi olunaku ntunda ensawo wakati w’essatu n’ettaano lwe baba bazze abatono.\nEmiyembe gyange bw’oba ogula nsawo eya Kagoogwa , Kawanda ne Kkoona ngitunda 30,000/- bw’oba musuubuzi ate atwala emu ya 35,000/-.\nAte Doodo ne Ssejjembe buli nsawo ya 45,000/- bw’oba musuubuzi ate bw’oba oyagala gigyo gya mikolo osasula 50,000/- ensawo.\nKye ndabye nti emiyembe ne bw’otofuna mudaala mu katale n’ogitundira waka era ofuna akatale kubanga abagyetaaga bangi,” bw’agamba.\nEbirala Can. Ntulume agamba nti okulima emiyembe gy’atwala nga bizinensi y’awaka, omuva ssente eza buli lunaku ezirabirira amaka ge n’okuterekako.\nWabula alunda enkoko 270 nga mu zino alinamu ez’ennyama 120 n’ez’amagi 150. “Ezange ze nnunda, enkoko y’ennyama ngitunda 10,000/- ne 12,000/- okusinziira ku bunene.\nBw’oba oyagala ttule y’amagi ngisuubulira ku 12,000/-, erimu lya 400/- ate eryatiseeko lya 200/- Nnina olusuku ku yiika emu, naye ekyeya kye tulimu kinkosezza nnyo, ne lukanduka kubanga sinnafuna ngeri gye ndufukiriramu.\nBuli wiiki mbadde nsalira okukuuma olusuku nga luyonjo naye mu musana, mbadde nkikendeezezza kubanga ebitooke byetaaga amazzi kale ebireka n’ebyayi bigiyizaako amazzi mu kitooke okufuumuuka.\nNgimusa olusuku naye nsinga kukozesa bukuta bw’emmwaanyi , obusa bw’ente n’embizzi wamu n’ebikuta by’amatooke.\nMu kyeya kino mbadde ngezaako okufukirira buli luvannyuma lwa wiiki bbiri. Nnunda n’embizzi, kati nninawo munaana kuba ezikula ze ntunda. Emu ngitunda 900,000/-. Nziriisa ccacu n’emmere eya bulijjo.\nKye nazuula nti bw’oba n’amaka, teekawo ebintu ebyangu okwetunda nga tonoonyezza katale.\nKale obubizzi obuto ababwagala bajja waka ne mbubaguza ku 100,000/-; bwe mba nnina embizzi gye ntunda era baginona waka.\nEra ssinga nsalawo okutunda ennyama y’embizzi, mmanyi nti kkiro ya 15,000/- kale era mba nfunamu,” Can/ Ntulume bwe yagambye.\nAlina yiika emu ey’olusuku lwa gonja ne ndiizi.\nAbantu babba ebintu byange;\neddagala baliseera nnyo naddala ery’emiyembe ate ng’oluusi abantu betuligulako batuuwa effu ne litakola.\nAmagi akatale kaago kanafu, ate bw’okafuna omusuubuzi ayagala buli ggi alitwalire ku 200/- sso ng’emmere y’enkoko ya buseere ennaku zino.\nAmazzi agafukirira ebitooke n’emiyembe tugaggya wala, okufukirira yiika nnya (ssatu ez’emiyembe n’emu ey’olusuku) oluusi weetaaga abantu bangiko okukima amazzi ago.\nBwe namanya nti ngenda kuwummula nalowooza nnyo eky’okukola ate nga kigya mu myaka gyange. Nalina ennyumba e Ntebe, naye nakiraba ng’eyo sijja kusobola kwebeezaawo na famire kuba anti tolina w’olimira, buli kimu olina kukigula.\nNali nagula ettaka e Kapeeka ne nsalawo okusenga eyo ntandike ebyobulimu, kale we nawummulira nga mmalirizza okufuna buli kimu ekyetaagisa mu nnimiro.\nNaye nasooka kusimba yiika emu ey’emiyembe okulaba bwe gikola era ng’enze nnyongerako mpola. Nkyayongera okugisimba, era nsuubira gye bujja nja kufuna akuuma akakamula emiyembe okufunamu juyisi mmutunde.\nN’ebitooke nsoose yiika emu, naye olusuku nja kulugaziya. Buli kimu ntandika mpola, enkoko n’embizzi nnina ntono naye bino mbikozesa kusomerako nga bwe nfunamu ssente entonotono, nja kubyongerako bwe nnaazuula engeri ennyangu ey’okukekkereza ssente ng’ate bwe nfunamu,” Can. Ntulume bwe yagambye.\nOkugeza enkoko natandika na 100, ente nasooka n’emu aba NAADS ne bampa endala, nasooka n’embizzi emu ye yazaala endala.\nNkozesa abakozi basatu bokka. Nkubiriza Bannayuganda, tandika ne ky’osobola ogende ng’ogaziwa,” bwe yagambye.\nSsenga, njagala ddagala erigezza obusajja\nLwaki malamu mangu akagoba?\nBakutte nnannyni nju mwe battira Magara\n'Ekyama ky'obulimi kiri mu kuba na mazzi'\nEngeri gy'olima emicungwa n'emiyembe n'olya kigagga\nNyanzi afuna emiyembe 300 ku buli kikolo emirundi ebiri omwaka\nEkiggwa ky'Abajulizi e Namu...\nEngeri Ekiggwa ky'Abajulizi e Namugongo gye kifaanana. Eno gye battira Abajulizi era ekifo kino kyafuuka kya bulambuzi...\nAlina poloti etaweza 50 ku ...\nMinisitule y’eby’ettaka n’okuteekerateekera ebibuga bafulumizza enteekateeka empya ey’okuzimba mu bibuga. Bategeezezza...\nSPC Faizal Katende eyakwati...\nOFIISA wa poliisi SPC Faizal Katende asabye kkooti emukkirize okuyimbulwa ku kakalu ka`ayo. Bino Ssentebe wa kkooti...\nGavumenti ewadde ab'e Kayun...\nGAVUMENTI ewadde ab’e Kayunga obukadde bw’ensimbi 600 okugaziya eddwaaliro lya Busaale mu ggombolola y’e Kayunga...\nBannaddiini mubuulire enjir...\nSSAABADINKONI w’e Ndeeba mu Bugerere, Ven. Edward Balamaze akuutidde Bannaddiini babuulire enjiri ekumakuma abantu...\nAb'e Kigombya balabudde Gavumenti ku ...\nBalaze ebiyinza okuvaako abayizi okuk...


Bukedde Online - Kaliisoliiso alagidde Katuntu ne banne babuulirizibweko ku by'okusisinkana Sudhir n'abawa ekyoja mumiro\nEngeri okulonda ne Covid - 19 gye byongedde obulwadde bw'entunnunsi...\nKozesa kigerekyampisi okuvumula ebinnyo\nBalaajanye ku ky'okwerula ensalo za Nakawa\nEz'emyoga zitabudde aba saluuni e Mbarara\nRwanda eggaddewo ensalo zaayo eri Bannayuganda\nMuseveni alabudde ba RDC\nAdded 1st March 2019\nKALIISOLIISO wa gavumenti awandikidde ekitongole ky’ebyokwerinda ekikettera munda mu ggwanga (ISO) okunoonyereza ku bigambibwa nti Omuyindi naggagga Sudhir Rupereria yawa abamu ku babaka ba palamenti ababadde babuuliriza ku mivuyo gy’okuggalibwa kwa bbanka z’ebyobusuubuzi enguzi.\nAkakiiko ka palamenti akalondoola enzirukana y'ebitongole bya gavumenti COSASE akabadde kakulirwa Abdu Katuntu (Bugweri) ke kabadde kabuuliriza ku nsonga z'okuggalwa kwa bbanka.\nNg'oggyeko Katuntu ababaka abalala abasongeddwamu ennwe ku nsonga eno kuliko; Anita Among, Odonga Otto ne Elijah Okupa.\nMu bbaluwa eriko ennaku z'omwezi Febuary 9, Kaliisoliiso wa gavumenti Irene Mulyagonja agamba nti yafuna okwemulugunya nti abamu ku babaka ku kakiiko ka COSASE baasiwuka empisa ne balya enguzi.\nOmwogezi wa ofiisi ya Kaliisoliiso wa gavumenti, Ali Munira, yakakasizza bino n'agamba nti mukama we yawandiise ebbaluwa eri akulira ekitongole kya ISO Kaka Bagyenda ng'amugamba okubuuliriza ku nsonga eno.\nN'agamba nti ofiisi ya Kaliisoliiso terina buyinza kubuuliriza ku bitongole bitali bya gavumenti nga ISO y'erina okukikola.\n‘'Ofiisi yange efunye okwemulugunya ku bammemba b'akakiiko ka COSASE. Kigambibwa nti ssentebe wa COSASE Abdu Katuntu , omumyuka we Anita Among mikwano gya Sudhir eyali nnannyini Crane Bank era baamusisinkananga, wamu ne mutabani we Rajiv Rupereria ne bannamateeka baabwe mu kiseera ky'okubuuliriza kuno.\nAbalala abasongeddwamu ennwe kuliko; Elijah Okupa ne Odonga Otto'' ebbaluwa bw'egamba.\n‘'Bano bagambibwa nti baawebwa ssente okuva ewa Rupereria era yandiba ensonga eyabalemeza ku kakiiko kano.\nOmubaka Katuntu yali omu ku babanjibwa bbanka ya Global Trust Bank we yaggalirwa mu 2012 ng'abanjibwa obukadde nga 180 kyatanyegangako ng'ate kigambibwa amabanja ge gasuula bbanka eno'' bwe yagambye.\nOmulamuzi ayise omuserikale wa Poliisi ku by'okutta Moze Radio\nLeka nange ndabeko!\nMagogo akoze bulungi Cranes okugiwa Mubiru\nOmusumba w'e Masaka JB Kaggwa avumiridde empisa ensiwuufu mu maka\nBasabidde Kabaka edduwa\nBalamu be bamugoba mu maka lwa ddogo\nEngeri okulonda ne Covid - ...\nABAAWANGUDDE n’abaagudde mu kalulu akaakaggwa bangi baakavuddemu balwadde entunnunsi. Ku bano bw’ogattako abo okweraliikirira...\nKozesa kigerekyampisi okuvu...\nEBINNYO bwe bulwadde obukwata abaana abali wakati wa wiiki emu n’emyezi esatu. Omwana alwadde ebinnyo ebibuno biba...\nBalaajanye ku ky'okwerula e...\nABAKULEMBEZE mu Munisipaali y’e Nakawa balaajanidde Gavumenti okwerula ensalosalo za Munisipaali y’e Nakawa mu...\nEz'emyoga zitabudde aba sal...\nABAVUBUKA abeegattira mu bibiina by’abasala enviiri mu kibuga Mbarara nga baavudde mu Kishenyi Saloon Association...\nOmukungu alaze ekyalemesa N...\nOmukungu akulira ekitongole ekivunaanyizibwa okukuuma n’okulabirira obutonde, Dr. Daniel Babikwa ategeezezza nti...


Bukedde Online - Kkooti ewadde ekiragiro ku mpaka z'obubina\nKkooti ewadde ekiragiro ku mpaka z'obubina\nEyawambye omwana ku ssomero n'asaba ssente...\nKKOOTI eragidde minisita Godfrey Kiwanda, Anne Mungoma n’ekitongole ekya Miss Curvy Uganda bateekemu empoza yaabwe mu buwandiike mu musango gw’okuwandiisa ab’obubina n’abaakula ffiga ennungi esikiriza omuntu okulabako mu ennaku 15 zokka nti singa balemererwa mu nnaku zino omusango guno kkooti ejja kuguwulira era bagusale nga tebawuliriziddwa.\nOmulamuzi Alex Mushabe Karacho owa kkooti e Mengo yatadde omukono ku kiwandiiko kino era nalagira minisita Godfrey Kiwanda,, Anne Mungoma n’ekitongole ekya Miss Curvy Uganda okuteekamu empoza yaabwe.\nBabawawaabidde ku Lwakusatu nga Febuary 13 omwaka guno kyokka omulamuzi ono ekiragiro nakiteekako omukono nga February 18 2019 nga kya kubalagira kwewozzaako mu buwandiike.\nKino kiddiridde munnamateeka Gideon Tugume okuwawaabira minisita omubeezi ow’ebyobulambuzi Godfrey Kiwanda, Anne Mungoma n’ekitongole ekya Miss Curvy Uganda ng’abavunaana kutyoboola bakyala. Omusango guno guli ku fayiro nnamba CS 78/2019.\nMu mpaaba empandiike yakulembezza Godfrey Kiwanda, Anne Mungoma n’ekitongole ekya Miss Curvy Uganda. Tugume asaba kkooti etangire Kiwanda okutegekera empaka zino mu kitundu kyonna eky’eggwanga lya Uganda. Empaaba eyongera n’etegeeza nti, empaka zino zigenderera kutyoboola bakyala, okubaswaza, n’okulinnyirira eddembe lyabwe.\nEra agamba nti, ebintu bino Kiwanda by’akumamu omuliro tebikoma ku kutyoboola bakyala kyokka wabula birinnyirira n’ennono n’obuwangwa bwa Bannayuganda. Ekiwandiiko era kitegeeza nti, Kiwanda agwaana avunaanibwe ng’omuntu omu mu buwaayiro bwa Ssemateeka obwogera ku bugwenyufu n’abo ababuwagira. Yasabye kkooti eragire Kiwanda yeetondere eggwanga ng’ayita ku mikutu gy’amawulire.\nSayizi y’obubina obugenda okuvuganya bugenda kusinziira ku nkula naddala omukyala agyayo omulamwa gw’akabina akalina ‘curve’ oba akeewunda nga kajjudde ‘hips’ ate ogatteko okunyumira engoye n’amagezi g’olina kubanga wajja kubaawo okuddamu ebibuuzo. Empaka zino zisuubirwa okubaawo mu April wa 2019 ekibanyi kigwe n’amenvu.\nTugume azze awaaba ku nsonga ez’enjawulo kyokka emisango ne gizikirira awo. Yasembayo agezaako okuwaabira abaaziika omuli wa ssente, Ivan Ssemwanga nga mu ntaana bayiyeemu omudidi gw’ensimbi nti kwali kwonoona kyokka byakoma awo.\nEby'okusaanyaawo amaka ga Ben Kiwanuka bisombodde abanene


Bukedde Online - Engeri enguudo embi gye zisannyalazaamu eby'entambula mu Kawempe\nKadaga ayanukude abakuba ebituli mu mirimu gye\nPulezidenti Museveni azzeemu okwewerera ab...\nEzimu ku nguudo embi eziri mu munisipaali ye Kawempe\nEBINNYA ebisusse mu nguudo ze kawempe okuli n’olw'eddwaliro ly'e Mulago byeraliikirizza baddereeva ne basaba gavumenti okusitukiramu okuzikola.\nEnguudo ezimu ezaali zimanyikiddwa okubaamu ebinnya zikoleddwa okuli oluva e Kyebando okudda e Bwaise (olwa Mambule) , olw'e Kanyanya mu Kitala, olwa Bahai okuva e Kanyanya okudda e Kisaasi kyokka endala ziri mu mbeera mbi olw’ebinnya ebizijjuddemu .\nEzimu ku nguudo eziri mu mbeera embi kuliko olw'e Mulago ku ddwaliro olujjuddemu ebinnya ebyeraliikirizza abavuzi b’ebidduka bye bagamba nti biviiriddeko mmotoka zaabwe okwonooneka n’obubenje ssaako n’abamenyi b’amateeka okulufuula ekifo ky’okubbiramu abantu mu matumbi budde.\nOlwa Lumasi oluva ku lw'e Gayaza okudda e Ttula , olw’omu Kafunda e Bwaise , oluva e Makerere Kavule ku ssomero lya Yellow okudda ku lwa Sir Apollo kaggwa, oluli emabega w’eggombolola okugenda okutuuka ku Jakana n'endala.\nDalausi Basirika ow'e Mulago yategeezezza nti enguudo mu Kawempe divisoni eziri mu mbeera embi nnyingi okuli n'olw’eddwaliro Mulago olumaze emyaka n'ebisiibo nga buli lwe lujjamu ebinnya balukuba biraka.\nYagasseeko nti Ambyulensi ne kabangaali za poliisi zisanga obuzibu okuyita mu binnya bino nga ziddusa abalwadde abayi ng’era kino kibaviirako okufa nga tebannatuusibwa mu ddwaliro.\nBamusibye akandooya ne bamusuula mu nnyanja


DR Kizza Besigye asinzidde mu kaguli ka kkooti y’e Nakawa n'ategeeza omulamuzi ng’obulamu bwe bwebuli mu matigga era nakkaatiiriza nti ne bwe bamukwata ne bamusibira ku poliisi e Moroto yagwa mu lukwe lw’okumuwa obutwa.\n“Ssebo omulamuzi olunaku lwe nasembayo okulabikako mu kkooti eno nayagala okulaga okwemulugunya kwange engeri gye ntulugunyizibwamu poliisi ng’eri wamu n’ekitongole ekiwaabi ky’emisango nga banteekako emisango egy’amaanyi naye nga bannyima omukisa okwewoozako” bwatyo Besigye bweyategeezezza.\nOmulamuzi wa Kkooti ento e Nakawa Mawanda ng'awuliriza ensonga za Besigye\nBesigye yagambye nti okumanya poliisi erina ekkobaane okumutulugunya bwe bamukwata nga May/11/2016 ne bamusibira ku poliisi e Moroto baggyawo abaserikale ba poliisi bonna abakolera ku poliisi eno ne baleeta abapya abambala yunifoomu enzirugavu n’abasibe benasangamu ne babaggyawo ne babatwala awalala ne nsigalamu nzekka.\nKu lunaku olw’okubiri amasanyalaze gavaako ne nsaba DPC akkirize abenganda zange e Moroto bandetere ttooci kye bakola. Ekiro ku lunaku luno nneewuunya ggeeti emu eri ku poliisi eno yali tegaddwa ng’ate olunaku olwasooka zonna zaasula nzigale.\nBesigye ng'awa obujulizi mu kkooti e Nakawa\n“Nabuuza abaserikale abali bankuuma ekiro lwaki ggeeti emu yali tegaddwa ne bangamba nti bali bakolera ku biragiro bya mukama waabwe DPC ne mbasaba bamumpitire nagaana okugya ne bansindikira omulala eyalagira ggeeti eggalwe era ne ggwalwa”.\nMu kiro ssaawa nga 8:00 nawulira enswagiro y’omuntu ali mu gagatto aganenne ng’agya mu kadukulu mwenali ne muliisa ttooci okugenda okulaba nga ndaba omuntu eyali ayambadde engoye enzirugavu nga yenna yesiibye akakookolo era bwe yalaba tooci nadduka.\nPoliisi eyiiriddwa mu bungi okutangira abawagizi ba Besigye ababadde basuubirwa okujja okukola effujo ku kkooti\n“Kino nkakasiza ddala nti omuntu ono alabika yali ayagala kumpa butwa kubanga abantu bangi abali ku ludda oluvuganya gavumenti nga nze abafa mu ngeri etategeerekeka. Era ne Luzira nasabye obukuumi ndi mu kkomera naye akasenge ke nsulamu bakakuuma” bwatyo Besigye bweyategeezezza.\nMu ngeri y’emu omulamuzi akulira kkooti ento e Nakawa James Mawanda Eremye ali mu musango guno yasoose kusala ggoye ku kusaba kw’omuwaabi wa gavumenti kweyateekayo nga nga June,01,2016 ng’asaba omulamuzi akkirize Besigye awoozesebwe mu kkooti y’e Luzira olw’ensonga y’eby’okwerinda omulamuzi kye yagaanye.\nPoliisi nga yenyoola n'omukunzi w'abawagizi ba Besigye Ingrid Turinawe\n“Kituufu kkooti esobola okutula awantu wonna singa amateeka gaba gakikkiriza naye era ddembe ly’omuwawaabirwa Dr Kizza Besigye okusigala ng’asomerwa omusango mu kkooti eno e Nakawa” Bwatyo omulamuzi bweyategeezezza.\nNga bino bigenda mu maaso omulamuzi yawadde Besigye omukisa okwongera okubuulira kkooti okwemulugunya kwe ku bimunyigiriza era Besigye n’agamba nti poliisi elemesa ab’oluganda lwe , emikwano n’abawagizi be okujja mu kkooti ku lunnaku lwe bamuleeta okuwulira ekigenda mu maaso.\nEby'okwerinda bibadde gguluggulu ku kkooti e Nakawa n'ebitundu ebiriraanyeewo\nWano omuwaabi wa gavumenti Doreen Elima we yawanikidde omukono n’agamba nti okwemulugunya kwona Besigye kw’agenda mu maaso okukola mu kkooti eno kumenya mateeka kubanga avunaanibwa musango munene ogw’okulya mu nsi ye olukwe era alina kumala kutwalibwa mu kkooti enkulu.\nWabula omulamuzi yagambye nti Besigye alina eddembe okutegeeza kkooti okwemulugunya kwe kubanga gwe mukisa gwokka gw’alina okutegeeza kkooti ebigenda mu maaso ku mbeera gy’ayitamu.\nBesigye yagambye nti mu nsi ezikuze omuntu bagenda okumukwata ng’obujjulizi bamaze okubufuna ekitali mu musango gwe. Yasabye omulamuzi wiiki ebbiri ze bamwongedde asaba aludda oluwaabi bwe luba lulina obujjulizi obunnumika babuleete babuweeyo mu kkooti eno esobole okunsindiika mu kkooti enkulu atandike okuwooza bwekiba nti ba bulina kye yagambye nti abuusabuusa okubeeera nga babulina.\nMugisha Muntu ng'abuuza ku Kizza Besigye mu kkooti e Nakawa\nOmulamuzi yagambye nti okwemulugunya kwa Besigye ku limu eggumba poliisi n’ebitongole by’okwerinda ebirala okugenda mu maaso okutulugunya n’okugaana abantu ba Besigye okujja mu kkooti okuwulira ebigenda mu maaso mu musango gw’omuntu waabwe Wabula n'alabula n’abawagizi be okukomya obutassa kitiibwa mu kkooti nga batuusemu nga bwe kyali nga June,01,2016. Bwe balemesa kkooti okugenda mu maaso ne misango emirala nga bagiyisamu amaaso. Besigye agenda kudda mu kkooti nga June 29, 2016.\nOmulamuzi awadde Besigye amagezi nti bwaba ayagala okweyimirirwa waddembe okuwereza okusaba kwe mu kkooti enkulu wadde tanasindikibwayo.\nMu ngeri y’emu abawagizi ba Besigye ababadde basibiddwa wabweru wa kkooti ng’omusango gugenda mu maaso bakoze efujjo nga bayogerera poliisi ne pulezidenti Museveni ebisongovu era okukakkana ng’abamu bakwatiddwa okwabadde Ingrid Turinaawe.


Bukedde Online - Ow'e Mayuge - Busoga awangudde obwannalulungi 2018/19\nEbbinu lya Nyege Nyege: Abadigize baakumala ennaku 4 nga balaga waaka\nSharita Mazzimawanvu ayanjudde omusajja om...\n“Ekitiibwa n’ettendo mbiddiza Mukama Katonda ansobozesezza okuwangula. Era neebaza bazadde bange olw’obuwagizi bwe bampadde. Abawala bwe tuvuganyizza ffena tubadde balungi mu buli kimu era buli omu ng’asuubira okuwangula, kale nze okusukkulumako zibadde nteekateeka za Mukama,” bwatyo Quiin Abenakyo 22, omuyizi ku MUBS, alindiridde okutikkirwa diguli mu (Business Computing) bwe yategeezezza Bukedde\nQuiin Abenakyo (wakati), ku kkono ye Trya Margach eyamuddiridde ne Patience Ahabwe Martha eyakutte ekyokusatu.\n“Ekitiibwa n’ettendo mbiddiza Mukama Katonda ansobozesezza okuwangula. Era neebaza bazadde bange olw’obuwagizi bwe bampadde. Abawala bwe tuvuganyizza ffena tubadde balungi mu buli kimu era buli omu ng’asuubira okuwangula, kale nze okusukkulumako zibadde nteekateeka za Mukama,” bwatyo Quiin Abenakyo 22, omuyizi ku MUBS, alindiridde okutikkirwa diguli mu (Business Computing) bwe yategeezezza Bukedde amangu ddala nga yaakalangirirwa ku buwanguzi bwa Miss Uganda 2018/2019 ku mukolo ogwabadde ku Serena Hotel Abenakyo era yawangudde n’engule ya nnalungi abantu gwe baalonze abasingidde (Miss Popularity) nga bayita ku mikutu gya yintaneti egy’enjawulo.\nYabakubidde wala naddala mu kwogera nga tatya n’engeri bakira gy’addamu ebibuuzo n’obukugu. Agenda kukiikirira Uganda mu mpaka z’obwannalulungi b’ensi yonna (Miss World) ezigenda okubeera mu China.\nAbenakyo muwala wa Charles Ssendeba ne Alice Kyamulesire era azaalibwa Mayuge mu Busoga.\nYaddiriddwa Tyra Margach 20, ate owookusatu ye Martha Aheebwa 20.\nNga tebanaba kulangira muwanguzi Zari yasoose kunnyonnyola ebintu bitaano kwe baasinzidde okulonda omuwanguzi omuli; empisa, ebitone, obusoobozi okubaako ky’okola, endabika ssaako obukugu mu kuddamu ebibuuzo.\nAba Monitor beetonze ne basumululwa\nMonitor ne Red Pepper tezaggaddwa - Gavt.


Bukedde Online - Abalina omusaayi gwa 'O' ne A' baka mu mukwano\nAbalina omusaayi gwa 'O' ne A' baka mu mukwano\nLWAKI musajja wange tayagala kuzaala?\nObwesigwa bunyumisa obufumbo\nABASAJJA bakwana abakyala nga balina ebintu bingi ebibasikiriza oba ebibeegombesezza ku bakyala bano\nABASAJJA bakwana abakyala nga balina ebintu bingi ebibasikiriza oba ebibeegombesezza ku bakyala bano omuli akabina, amaaso, amannyo, entumbwe, ebigere, entunula, entambula, ffiga, n’ebirala bingi.\nWabula bino byonna biba kasendabaguzi kuba enkomerero omusajja ky’ayagala ye mukazi anyumisa akaboozi.\nDr. D ‘Adamo eyakola okunoonyereza n’azuula ebika by’omusaayi ebiri mu bantu eb’enjawulo n’abikwataganya n’enneeyisa yaabwe mu nsonga z’omukwano.\nAgamba nti ensi erimu ebika by’omusaayi bina (4) okuli A B O ne AB. Ekika ky’omusaayi ekya O kye kikyasinzizza abantu abangi nga bali 38.5% ne kiddirirwa A (34.3%) , B(8.6%) be AB (4.3%), mpozzi n’ebika ebirala ebijja bimeruka .\nAyongerako nti abantu abalina omusaayi gwa O+ ne A+ balina ebikolwa ebifaanagana nga bano baba boogerayogera nnyo, bavuma, bayombi, balwana mala, balalu ekiyitiridda ate nga tebasiba busungu.\nDr. Agnes Nanteza owa kuva mu Namung’oona Medical Centre agamba nti abantu abalina omusaayi gwa ‘O’ baba n’effujjo, baba basanyufu ate era baagalwa nnyo, era tebaawukana nnyo A, kyokka ate aba B baba basirise, baba n’omukwano, bayiiya, tebalaga busungu era buli kintu bakikwata mpola.\nOmukugu mu nsonga z’omukwano Ibrahim Ssekabira okuva e Namung’oona agamba nti: Abasajja baagala nnyo abakyala abalalu kuba eddalu lye terikoma wabweru wabula eby’ekiralu asobolera ddala okubireeta mu kisenge ate ne kyongera okunyumisa akaboozi.\nOmuntu omusanyufu oba omulalu anyumisa nnyo omuzannyo kuba akaboozi bwe katuuka ku muntu omusirise ennyo ate tekanyuma.\nAgattako nti omuntu yenna asirika ennyo aba abowa ekireetera munne okuwulira nga yeetamwa, kale effujjo mu kaboozi linyuma nnyo era buli muntu agezeeko okulikozesa ajja kulaba enjawulo ebeerawo wakati w’omuntu ow’efujjo n’omusiriise.\nAbalina omusaayi gwa ‘O’ ne A’ baka mu mukwano\nAbayizi abasomera mu ttaka e Luuka bawuniikirizza ababaka\nAmasiro goolekedde okugwa


Bukedde Online - Pulezidenti Museveni asuubizza abasomesa omusaala omusava\nEyatemyetemye mukazi we naye bamusse\nOmwana wa ssentebe asaddaakiddwa mu bukamb...\nPULEZIDENTI Museveni agumizza abakozi ba gavumenti naddala abasomesa nti waliwo essuubi ly’okutandika okufuna omusaala omusava okuva kkooti bwe yagaanyi ababaka ba palamenti okuddamu okwegerekera emisaala.\nPulezidenti Museveni ng’assa omukono ku cceeke ya bukadde 50 ezinaaweebwa abasomesa 50 abasinze okusomesa obulungi. Yabadde mu lukuhhaana lw’abasomesa ba pulayimale olwa National Primary School Teacher’s Conference olwategekeddwa ku ssomero lya London College of St. Lawrence e Maya mu Wakiso ku Lwomukaaga.\nMuseveni era alabudde abasomesa abamu abakongolera mu mirimu n'agamba nti Katonda ajja kuwa empeera abo abakola omulimu guno mu mutuufu bwagwo era n'omutima gumu kuba obusomesa ‘kirabo' okuva ewa Katonda.\nBino yabyogeredde ku ssomero lya St. Lawrence College, London Campus e Maya mu disitulikiti y'e Wakiso ng'ali mu lukung'aana lw'abasomesa olumaze ennaku essatu nga luyindira ku mulamwa: "Abasomesa ab'omutindo balina enkizo.''\nMuseveni yawadde ebirabo eri abasomesa 50 abasinga bannaabwe okukola omulimu guno n'abawa ne cceeke ya bukadde 50.\nKu bano abasomesa basatu abaasinze bannaabwe baaweereddwa 1,000.000/- buli omu. Yagambye nti oluvannyuma lwa kkooti okugaana ababaka ba palamenti okuddamu okwegerekera emisaala, abakozi ba gavumenti bajja kufuna akalembereza nabo bafune ku misaala egyegasa.\nYasabye abasomesa okukola emirimu awatali kwebalira n'agamba nti ye ne banne baaganyulwa nnyo mu basomesa olw'okuba (abasomesa) baakolanga obuteebalira mu kiseera ekyo.\nYeebazizza abasomesa abeemalidde ku kukola omulimu guno wadde embeera gye balimu ssi nnungi n'abagumya nti ebintu bijja kulongooka.\nMinisita w'ebyenjigiriza, Janet Museveni, yeebazizza abasomesa olw'olukuhhaana luno n'agamba nti abasomesa basatu abasinze bannaabwe bajja kutwalibwa e Yisirayiri okulambula babeeko bye beeyongera okuyiga.\nAmbyulensi y'e Kayunga eri ku ccupa!


Bukedde Online - Omusomali ali ku gw’obutujju ayiyeeyo banne n’akkiriza omusangoAbasomali\nOmusomali ali ku gw’obutujju ayiyeeyo banne n’akkiriza omusangoAbasomali\nPoliisi ebabuulirizaako ku by’ettemuBaggaddeobulwaliroe...\nObufumbo tubutambuliza ku mpagi musanvu-Mmeeya...\nAbasomali Sandir Muhammod (ku ddyo), Mohamed Ab-duikahir, Abdi Abdullahi, Hassan Abduwali, Mohamed Ahmed Gele n’abalala abaakwatibwa mu Kiseni ku bya bbomu nga bali mu kaguli ku kkooti enkulu.\nOMU ku Basomali abagambibwa okuba nga baali bateze bbomu mu Kisenyi avudde mu banne bw’asazeewo okukkiriza omusango gw’obutujju.Sandir Muhammed Muham-mod yakwatibwa ne banne mu September 2014 mu wooteeri emu mu Kisenyi n’ebintu ebikoz-esebwa okukola bbomu era nga kigambibwa nti baali mu lukwe lwa kutega bbomu ndala mu bitundu eby’enjawulo.\nMuhammod amaze emyaka 3 nga yeegaana omusango gw’obutujju ne banne kyokka bwe yaleeteddwa ku kkooti enkulu ew’omulamuzi Elizabeth Nahamya omuwaabi wa Gavumenti, Lil-lian Omara n’ategeeza kkooti nti oludda oluwaabi lulina entegeer-agana gye lwabadde lutuuseeko ne Muhammod mu nkola ya “plea bargain” akkirize omusango bamuwe ekibonerezo ekisa-musaamu.\nOmulamuzi yazzeemu n’abuuza Muhammod oba ng’akkiriziganya n’ebigambo by’omuwaabi wa gavumenti. Yakki-riza era omulamuzi n’agamba nti eki-teeso kya Muhammod agenda kukiweereza abalamuzi 3 abagenda okuwulira omusango guno be baba ba-salawo.Okusinziira ku bujulzi bw’oludda oluwaabi, Muhammod yali asingi-siddwaako omusango gw’obutujju mu Somalia era naweebwa ekibon-erezo kyakuwanikibwa ku kalabba naye pulezidenti n’amusonyiwa.\nKigambibwa nti Muhammod yasalawo okujja mu Uganda atandike obulamu obupya naye abatujju ba Al shabab ne basigala nga bamugoberera kubanga baali bamukozesa era kwe kumuteeka mu lukwe lw’okukolagana ne Basomali banne batege bbomu endala mu Uganda.\nWabula banne bavunaanibwa nabo okuli Mohammed Abdui-kahir, Abdi Abdullahi, Hassan Abduwali, Mohamed Ahmed Gele n’abalala emisango gy’obutujju bakyagyegaana era bonna bazid-dwaayo mu kkomera e Luzira okutuusa nga May 22, 2017


Bukedde Online - KCCA emenye emidaala gy'abasuubuzi mu Kampala\nSsaabasumba atangaazizza ku 'Kimu eky'ekkumi'\nEKITONGOLE kya KCCA nga kiyambibwako poliisi kikoze ekikwekweto mwe kigobedde abasuubuzi bonna ababadde bakolera ku nguudo ne mu bifo ebitakkirizibwa.\nOwa KCCA ng’amenya ekimeeza ky’omusuubuzi.\nBya ERIA LUYIMBAZI NE LAWRENCE MUKASA\nEkikwekweto kino kyakoleddwa eggulo oluvannyuma lw’ekitongole kya KCCA okuyisa okulabula eri buli akolera mu bifo ebikyamu ne ku nguudo okubyamuka bunnambiro.\nAbaserikale ba KCCA nga bali ne poliisi ekkakkanya obujagalalo basookedde ku katale k’e Nakasero we baagobedde abasuubuzi ababadde batadde ebintu ku nguudo. Beeyongeddeyo ku ppaaka enkadde n’awalala.\nKu ppaaka enkadde aba KCCA baamenye ebimeeza n’emidaala abasuubuzi gye babadde batundira n’amatundubaali ge baagiseresa ne bagayuzaayuza ne babalagira okuggyawo emmaali yaabwe amangu ddala nga ssinga tebakikola banaawulira ekinaava mu y’ebiraka.\nAkulira poliisi ya KCCA, Kituuma Rusoke eyakulembeddemu ekikwekweto yagambye nti, okukikola kiddiridde abatembeeyi n’abasuubuzi okuddamu okweyiwa ku nguudo ate nga bakolera mu bifo ebatakkirizibwa ekireeta omugotteko mu kibuga.\nAbasuubuzi nga bawanise emmaali yaabwe ku kizimbe okugitaasa aba KCCA.\n“Okukikola twasooka kulabula bantu bano enfunda eziwera ne tubasaba bave mu bifo wabula ne bagaana okugondera amateeka naffe ku kukyusa mu nkuba” Kituuma bwe yategeezezza.\nYagasseeko nti, ebikwekweeto bino bikyagenda mu maaso okusobola okukwasisa amateeka agafuga ekibuga okulaba nga tewali atundira by’amaguzi ku nguudo kuba baagala abantu abali mu maduuka bakole basobole okufuna ensimbi ezisasula emisolo, egirabirira ekibuga okuli layisinsi n’emisolo emirala.\nAbakolera mu bizimbe basasula ssente z’obupangisa nnyingi nga balina okuweebwa omwagaanya okukola.\nMuseveni agumizza abalambuzi ku by'okwerinda.\nOmwana eyawambiddwa abazigu ne basaba obukadde 50 bamusanze mu loogi e Kawempe\nOmumerika gwe baawamba anunuddwa: Trump aweerezza obubaka


Kiki ekituuka kwabo abatawuliranga ku Kristu? Katonda anabasalira omusango abo abatamuwulirangako?\nAbantu bonna balina okuwa embalirira oba bamuwulirako oba nedda. Bayibuli atugamba nti Katonda yelaze bulungi okuyita mu butonde (Abaruumi 1:20) era mu mitima gy’abantu (Omubuulizi 3:11). Ekizibu kiri nti omuntu mwonoonyi; fenna tugaana okumanya kuno okuva eri Katonda era netutamugondera.( Abaruumi 1:21-23) Singa tekyali kisa kya Katonda, twandiweredwaayo eri okwegomba kw’emitima gyaffe, okutusobozesa okutegeera engeri obulamu gyebusobola okuba nga tebigasa nga tetuli na Katonda. Katonda akikola abeyongera okumugaana ( Abaruumi 1: 24-24).\nMu mazima, ekizibu tekiri ku bantu kuba nti tebawuliranga ku Katonda. Wabula ekizibu kiri nti abantu bagaanaebyo byebawulira era byebalaba okuyita mu butonde. Eky’Amateeka 4:29 egamba, “Naye nga muyima eyo bwe munaanoonyanga Mukama Katonda wo, onoomulabanga bw'onoomunoonyanga n'omutima gwo gwonna n'obulamu bwo bwonna.” Olunyiriri luno lusomesa ensonga enkulu— buli muntu anonya Katonda mu mazima alimuzuula. Omuntu bwaba ayayaanira okumanya Katonda, Katonda aja kumweraga.\nEkizibu kiri nti “Tewali ategeera, Tewali anoonya Katonda; (Abaruumi 3:11). Abantu bagaana okumanya okuva eri Katonda okuli mu butonde era okuli mu mitima gyabwe nebasalawo okusinza katonda gwebetondedde. Kyabusiru nnyo okuwakana obwenkanya bwa Katonda okuzindika omuntu atafunangako mukisa kuwulira njiri. Abantu balina buvunanyizibwa eri Katonda eri ebyo Katonda byababikkulidde. Bayibuli egamba nti abantu bagaana okumanya kuno, era Katonda aba mwenkanya okubasindika mu geyeena.\nMu kifo ky’okuwakanya entuuko y’abo abatawulirangako njiri, ffe nga Abakristaayo tulina okukola ekisoboka okulaba nga bawulira. Twayitibwa okubunnya enjiri mu nsi yonna (Matayo 28:19-20; Ebikolwa 1:8). Tumanyi nti abantu bagaana amazima ga Katonda galabalaga okuyita mu butonde, era ekyo kirina okuzaamu amanyi okubuulira amawulire amalungi ag’obulokozi obuli mu Kristu Yesu. Okuyita mu kukkiriza ekisa kya Katonda ekiri mu Kristu Yesu, abantu webasobola okulokolebwa okuva my bibi byabwe era nebanunulibwa okuva mu bibi byabwe ne geyeena.\nBwetulowooza nti abo abatawuliranga njiri bafuna okusaasirwa okuva eri Katonda, amanyi ag’okubuulira enjiri gatuggwaamu. Era twesanga mu katubagiro. Singa abantu abatawulirangako njiri beesanga nga balokoleddwa awatali kubuulirwa, kitegeeza nti kyandibadde kirungi abantu obutababuulira njiri kubanga emikisa mingi ogy’okujigaana nebasalirwa omusango.\nBayibuli eyogera bulungi nti abafa nga tebalina Kristu baja kumalira mu geyeena. Ekiragiro kya Yesu eky’okubuulira enjiri kikyakola. Abantu balina okuyita erinnya lya Mukama, naye, “Kale balikaabirira batya gwe batannakkiriza? era balikkiriza batya gwe batannawulirako? era baliwulira batya awatali abuulira? era balibuulira batya nga tebatumiddwa? nga bwe kyawandiikibwa nti Ebigere byabwe nga birungi?” (Abaruumi 10:14-15). Abatawuliranga ko ku Kristu betaaga okuwuulira era ekyo kireteera Pawulo okugamba nti, “kubanga zinsanze, bwe ssibuulira njiri.” (1 Abakkolinso 9:16).


Bukedde Online - Baswengere ab'oku Bukedde Tv basazeeko Bannakampala\nMafikizolo bagenda kuyimba ku mpaka za ASFA\nBakazannyirizi ba Swengere family bawera kusa Bannakampala nseko\nokuva ku kkono Ibanda Muyonjo, mukyala we Maama Kalibbala ne mutabani waabwe Kalibbala\nIBANDA Muyonjo, mukyala we Maama Kalibbala ne mutabani waabwe Kalibbala abeegattira mu Swengere Family obadde obalaba ku Bukedde TV n’obuzannyo bwabwe obw’Olusoga, kati ogenda kubalaba layivu.\nEnkya (Lwakutano) lwe batandika okutalaaga ebintu eby’enjawulo mu kivvulu kye batuumye ‘Swengere Family Tour 2017’ mwe bagenda okulagira obuzannyo bwabwe obunyumira ennyo abantu.\nBasookera ku Theatre La Bonita mu Kampala era Muyonjo abasinga gwe bamanyi nga Kalibbala ategeezezza nti mu kivvulu kino beegattiddwako abayimbi okuli omuziki Sheebah Karungi ne Ykee Benda abaayimba Ffaama olwo balyoke battunke mu mazina, okuzannya emizannyo n’okuyimba.\nIbanda Muyonjo(ku kkono) ne mutabani we Kalibbala\nObumu ku buzannyo bwabwe obucamula abantu;\nHajji Haruna Kitooke bamusuddeko akabaga k'amazaalibwa nga tategedde: Abagaanyi okumubuuza emyaka gy'awezezza\nAba Goodlyfe ne Aganaga bafuukudde abadigize mu Amnesia\nFr Luzindana awadde amagezi ku nkuza y'abaana\nBbugwe w'olubiri e Mengo asuliridde kugwa\nOkufuluma ekiggwa ky'Abajulizi Abakatoloki e Namugongo ebadde nsiitaano


Olubereberye 45 | Bayibuli ey'Oku Mukutu Gwaffe Ogwa Intaneeti | New World Translation\nYusufu yeeyoleka eri baganda be (1-15)\nBaganda ba Yusufu bakomawo okunona Yakobo (16-28)\n45 Awo Yusufu yali takyayinza kwezibiikiriza mu maaso g’abaweereza be bonna.+ N’ayogerera waggulu nti: “Mufulumye abantu bonna bave we ndi!” Ne watasigala muntu n’omu nga Yusufu yeeyoleka eri baganda be.+ 2 N’akaaba mu ddoboozi erya waggulu, Abamisiri ne bawulira era n’ab’ennyumba ya Falaawo ne bawulira. 3 Oluvannyuma Yusufu n’agamba baganda be nti: “Nze Yusufu. Kitange akyali mulamu?” Naye baganda be ne batamuddamu kintu kyonna kubanga baali bawuniikiridde. 4 Awo Yusufu n’agamba baganda be nti: “Mbeegayiridde musembere we ndi.” Ne bamusemberera. N’agamba baganda be nti: “Nze Yusufu muganda wammwe gwe mwatunda e Misiri.+ 5 Naye kaakano temutya era buli omu aleme kunenya munne olw’okuba mwantunda eno; Katonda ye yansindika eno mbasookeyo okusobola okuwonyaawo obulamu bwammwe.+ 6 Guno gwe mwaka ogw’okubiri ogw’enjala mu nsi+ era wakyasigaddeyo emyaka emirala etaano gye batagenda kulimiramu wadde okukunguliramu. 7 Naye Katonda yansindika eno ku lwammwe, musobole okununulibwa mu ngeri ey’ekitalo era ebika byammwe bireme okuzikirira.*+ 8 Kale nno si mmwe mwansindika eno wabula Katonda ow’amazima, asobole okunfuula omuwabuzi* wa Falaawo omukulu, era omukulu w’ennyumba ye yonna era afuga ensi ya Misiri yonna.+ 9 “Kale muddeeyo mangu eri kitange mumugambe nti, ‘Omwana wo Yusufu agambye bw’ati: “Katonda annonze okufuga ensi yonna eya Misiri.+ Jjangu gye ndi era tolwa.+ 10 Ojja kubeera mu kitundu ky’e Goseni+ okumpi nange—ggwe n’abaana bo, ne bazzukulu bo, n’ebisibo byo, n’amagana go, na buli kimu ky’olina. 11 Era nja kukuweeranga eyo emmere kubanga ekyasigaddeyo emyaka emirala etaano egy’enjala;+ oleme okwavuwala ggwe n’ennyumba yo, era ebintu by’olina bireme okusaanawo.”’ 12 Era kaakano mmwe mmwennyini ne muganda wange Benyamini mulaba n’amaaso gammwe nti nze njogera nammwe.+ 13 Kale mubuulire kitange ekitiibwa kyonna kye nnina mu Misiri ne byonna bye mulabye; era mwanguwe muleete kitange eno.” 14 Awo n’agwa muganda we Benyamini mu kifuba* n’akaaba, Benyamini naye n’akaaba ng’amuwambaatidde.+ 15 N’anywegera baganda be bonna era n’akaaba ng’abawambaatidde, oluvannyuma baganda be ne banyumya naye. 16 Amawulire ne gatuuka mu nnyumba ya Falaawo nti: “Baganda ba Yusufu bazze!” Ekyo ne kisanyusa nnyo Falaawo n’abaweereza be. 17 Awo Falaawo n’agamba Yusufu nti: “Gamba baganda bo nti, ‘Mukole bwe muti: Mutikke ensolo zammwe mugende mu nsi ya Kanani 18 muggyeyo kitammwe n’ab’omu nnyumba zammwe mujje eno gye ndi. Nja kubawa ebintu ebirungi eby’omu nsi ya Misiri, era mujja kulya ebiva mu kitundu ky’ensi ekisinga obulungi.’*+ 19 Era bagambe nti: ‘Mukole bwe muti:+ Mutwale amagaali+ okuva mu nsi ya Misiri muteekemu abaana bammwe, bakazi bammwe, ne kitammwe mujje eno.+ 20 Era temweraliikirira bintu byammwe+ kubanga ebisingayo obulungi byonna eby’omu nsi ya Misiri yonna byammwe.’” 21 Awo batabani ba Isirayiri ne bakola bwe batyo. Yusufu n’abawa amagaali nga Falaawo bwe yalagira era n’abawa n’emmere ey’okulya mu kkubo. 22 Buli omu ku bo n’amuwa ekyambalo ekipya, naye Benyamini n’amuwa ebitundu bya ffeeza 300 n’ebyambalo ebipya bitaano.+ 23 N’aweereza kitaawe endogoyi kkumi nga zeetisse ebintu ebirungi eby’e Misiri, n’endogoyi enkazi kkumi nga zeetisse eŋŋaano,* emigaati, n’eby’okulya ebirala eby’okuliira mu kkubo. 24 Bw’atyo n’asiibula baganda be, era bwe baali bagenda n’abagamba nti: “Temuyombera mu kkubo.”+ 25 Ne bava e Misiri, oluvannyuma ne batuuka eri Yakobo kitaabwe mu nsi ya Kanani, 26 ne bamugamba nti: “Yusufu akyali mulamu era y’afuga ensi yonna eya Misiri!”+ Naye ebigambo ne bimubula kubanga teyakkiriza kye baagamba.+ 27 Naye bwe beeyongera okumubuulira byonna Yusufu bye yabagamba era bwe yalaba amagaali Yusufu ge yaweereza okumutwala, n’addamu omwoyo. 28 Awo Isirayiri n’agamba nti: “Kimala! Omwana wange Yusufu akyali mulamu! Nteekwa okugenda mmulabeko nga sinnafa!”+\n^ Oba, “asobole okubalekerawo abasigalawo mu nsi.”\n^ Obut., “n’agwa mu nsingo ya.”\n^ Oba, “ekisava.”


Bukedde Online - Munnaddiini abadde tafiira ku bbala limu\nMunnaddiini abadde tafiira ku bbala limu\nAdwadwalikanye lwâ€™ababba ssente ezandikoze enguudo\nAni mutuufu ku bya leediyo ya CBS?\nAdded 27th January 2010\nEyali omuwanika wâ€™omuzikiti guno,Â Haji Muhammad Matovu yamukwata ku lutambi, era okumala emyaka, lwateekebwangako buli luvannyuma lwaÂ Juma. Zziwa teyali wa Bukoto-Nateete naye yakozesanga buli mukisa okuzza obuggya Obusiraamu.\nNgaÂ Idi Amin amaze okusiguukululwa muÂ 1979, Abasiraa\nNgaÂ Idi Amin amaze okusiguukululwa muÂ 1979, Abasiraamu bangi beekukuma. Abavubuka baalowooza nti kyali kyetaagisa okubazzaamu amaanyi sikulwa ngâ€™Obusiraamu buddirira nâ€™okusaanawo.\nBatandikawo emisomo gyâ€™eddiini ku ttendekero lya BilalÂ okumpi nâ€™awali akatale ka Kisekka. Bazzaako omuzikiti gwâ€™e Kamwokya nâ€™e Nakasero. Omusomesa omukulu yali Sheikh Zziwa, eyali omwogezi lusirizantamu eyafudde ku Lwokutaano.\nDr.Juma Kizito, mutabani wâ€™omugenzi agamba nti kitaawe yazaalibwa mu 1941 e Luteete- Masooli. Kitaawe ye mugenzi Juma Kizito.\nÂ Nnyina ye mugenzi Tauba Nakazibwe.Â Yasomera mu ttendekero lya Bamaseeka e Katuumu mu Bulemeezi eryali eryâ€™omugenzi Sheikh Shiaib Ssemakula, eyaliÂ Mufuti wa Uganda eyasooka.\nHaji Kasule Kaggwa, omu ku bagoberezi bâ€™ekibiina kya SPIDIQA Foundation agamba nti Sheikh Zziwa yabanyumiza nti mu 1958, Omulangira Haji Badru Kakungulu yafuna sikaala bbiri okuva e Pakistan.Nga bali ne Sheikh Ssemakula, sikaala emu ne bagiwa Sheikh Abadarazak Matovu, eyali amaze okusoma obwaseeka ngâ€™atunga kyalaani e Katwe, endala ne bagiwaÂ Sheikh Ziwa, eyali asomesa mu Kimaanya.\nâ€œKaabulako katono omukisa Zziwa gumusube kubanga kyali kyetaagisa 300/- kitaawe zâ€™ataalina, naye olwâ€™okuba e Kimaanya tebaamusasulanga mu mpeke, bwe baamusiibula ne bazimuweerwa wamu, ze yakwata nâ€™awa kitaawe, olwo ne bakola ku lugendo lwâ€™e Pakistan ,â€ Haji Kasule bwâ€™ajjukira.\nÂ Zziwa yakomawo kuno mu 1974 nâ€™akolerako mu Uganda Muslim Supreme Council nâ€™oluvannyuma ekitongole kyâ€™emmwaanyi ekya CMB okumala emyaka ebiri. Yabivaako nâ€™adda ku gwakusomesa Basiraamu ddiini yaabweÂ nâ€™okusaasaanya Obusiraamu mu batannasiramuka (Daâ€™awa).\nÂ Kasule agamba nti nga Amin atonzeewo UMSC, mu ddiini ze yaweraÂ nâ€™aba Ahmadiyyah Muslim Mission e Wandegeya baalimu.\nÂ â€œZziwa yalaga obuvumu okuvumirira abaasomesanga Obusiraamu mu bukyali, abantu ne bakuluumulukuka okujjanga ku Bilal we yasomesenzanga nâ€™oluvannyuma e Kamwokya nâ€™e Nakasero,â€ Kasule bwâ€™ajjukira.\nMu 1982 mu mpaka zâ€™Abasiraamu nâ€™Abakulisitaayo, mwe yawangulira Sheikh Jamil Mukulu Alirabaki Kyagulanyi, eyali omubuulizi wâ€™enjiri kayingo nâ€™asiramuka. Jamil ye yaduumira Abatabuliiki ne bawamba omuzigiti kwâ€™e Nakasero ne Masjid Noor ku William Street awamu ne Kampalamukadde mu 1990.\nÂ Abdarazak Matovu eyali Mufuti wa Uganda mu gyâ€™ekinaana, yalagirako poliisi okusiba Zziwa emirundi mingi era olwava ku muzikiti e Nakasero, amakanda kwe kugazza ku Wilson Road, bwe waafunda ne badda e Mengo-Kisenyi . Eno kati yâ€™eri ekitebe ekikulu ekya SPIDIQA Foundation.\nÂ Haji Kasule agamba nti Zziwa abadde agwa mu ttuluba lya Bamaseeka abakadde abaaweereza Obusiraamu nga tebakulembeza byabwe. â€œMu 1979 ye ne Buwembo Kasule baawandiisa akatabo ka Shariat, kyokka aba SPIDIQA bwe baatuuka okwagala okukuba akatabo nâ€™akabakwasa,â€ bwatyo bwe yategeezezza. Shariat ke katabo akaasooka okugabirwanga obwereere mu Kampala.\nMu ngeri yâ€™emu, aba SPIDIQA beewuunya Ziwa okubategeeza nti yali yabafunira dda ettaka e Mmengo-Kisenyi. Bwe baalimugobaamu, yalibalekera nâ€™atandika okusaalira ku lyali essomero lya Kyaggwe Road okutuusa ate lwe baava ku kyâ€™omuzikiti nâ€™essomero ne batandika okukolerako ebyobusuubuzi. Yabakuba mu mbuga era afudde abawangudde.\nWâ€™afiiridde ngâ€™amaze okukola okunoonyereza ku bakoleredde Obusiraamu wonna mu Uganda era aba SPIDIQA Foundation beeyamye okukubisa ekitabo kye mu kyapa.\nZziwa tabadde musajja mugagga naye ngâ€™alina ekisa. Bwe yagendanga ebweru, ensimbi ze yaggyangayo ngâ€™azanjula mu lujjudde nâ€™azigabana ne banne. Bwe yasasulwanga Doola ku UMSC ngâ€™omubuulizi wa yirimu, ngâ€™ezize aziwaanyisizaawo mu za Uganda, olwamalanga okugulako ebyâ€™ewuwe ezisigadde ngâ€™azigabira banne.\nNgâ€™oggyeeko eddiini, Zziwa ebyobufuzi bibadde bimunyumira era ngâ€™akapiira akasambira ku ludda lwa NRM wadde abadde nâ€™ekibiina kye ekya Uumah Party.\nÂ Abadde tayosa kuwandiika mu mawulire nâ€™okwogerera ku bimeeza bya laadiyo. Alese bannamwandu basatu nâ€™abaana 12 .\nBalwanidde mu kampeyini za Lukwago\nDayirekita wa KCCA omuggya alayiziddwa Lukwago n'amulabula\nNassolo ne Buwembo beeguddeko mu Lubaga


Banange mufune endaga muntu, Bobi Wine akuutidde abavubuka b'eNakaseke - Watchdog Uganda\nOMUBAKA wa Kyadondo East Robert Kyagulanyi Ssentamu asabye abavubuka okuva mu muzannyo gwe balimu ennaku zino wabula bagende yonna gyebawandikira bafune endaga muntu nga elimu ku makubo mwe bagenda okuyita okukyusa obukulembeze budde mu bantu ab’emyaka gyabwe.\nKyagulanyi agamba nti omuvubuka awezezza emyaka 18, naye nga talina ndaga muntu oyo aba ssi wabuvunanyizibwa, kubanga aba tabalirwa mu bantu abo abayinza okwetaba mu kusalirawo eggwanga lye butya bwe lirina okutambula, wabula aba agirina asobola okuvaayo n’ayogera ekimuluma kubanga aba abalirwa mu bannaUganda abajjuvu.\nOkw’ogera bino yabadde mu makaage agasangibwa ku kyalo Magere mu Disitulikiti ye Wakiso, bwe yabadde asisinkanye abavubuka okuva mu Disitulikiti ye Nakaseke, abakulembeddwamu omuwanika w’ekibiina ekigatta bannnamawulire mu ggwanga Esther Nakawooya era nga yalubirira okwesimbawo okukikirira Disitulikiti ye Nakaseke ku kifo kya Bakyala mu Palimenti omwaka 2021.\nKyagulanyi ku kkono nga ayaniriza Nakawooya eggulo\nKyagulanyi yabategezezza nti balina okunywera saako n’okugumira buli ekijja nga olwo lwe banasobola okwetaba mu kuleeta enkyukakyuka mu ggwanga lyabwe.\nYe Nakawooya eyakulembeddemu abavubuka bano yalaze obwetaavu eri ababaka abakikirira abavubuka okuvaayo okw’ogera ensonga eziruma abavubuka mu ggwanga omuli ebbula ly’emirimu, obwavu, okukozesebwa nga tebasasulwa ne bilala, bye yayogeddeko nga ebivuddeko abavubuka okuggwaamu amaanyi ne batuuka n’okutandika okw’enyigira mu mize emikyamu omuli obubbi n’okukozesa ebilagaralagara.\n“Abavubuka bangi basomye naye tebalina mirimu, ate ekisinga okwenyamiza tewali ab’ogerera, ne bwe wandibaddewo ababoogerera nabo tebamanyi biluma bavubuka, kale ffe ffenyini tulina okw’ebereramu tulabe nga tutwala ab’emyaka gyaffe mu bukulembeze basobole okulwanirira ebituluma.” Nakawooya bwe yagambye.\nBonna awatali kw’esalamu baasuubizza okuwagira Pulogulaamu zonna Kyagulanyi z’anateeka mu nkola okusobola okubayambako okwekulakulanya mu kitundu kye Nakaseke.\nBamutonedde ebirabo omw’abadde amatooke, enkoko ne bilala.


Bukedde Online - Ettemu n'okusobya ku baana bikudde ejjembe mu biseera bya COVID19\nEttemu n'okusobya ku baana bikudde ejjembe mu biseera bya COVID19\nBana basimbiddwa mu kkooti lwa ssente za C...\nAdded 11th July 2020\nEBIKOLWA by’ettemu n’okusobya ku baana bikudde ejjembe mu biseera by’okwekuuma obulwadde bwa ssenyiga era poliisi erabudde abazadde obutalagajjalira baana mu kiseera kino nga bali waka olw’amasomero okuggalwa.\nEBIKOLWA by'ettemu n'okusobya ku baana bikudde ejjembe mu biseera by'okwekuuma obulwadde bwa ssenyiga era poliisi erabudde abazadde obutalagajjalira baana mu kiseera kino nga bali waka olw'amasomero okuggalwa.\nOmwogezi wa poliisi Fred Enanga yagambye nti ebikolwa by'okusobya ku baana abawala n'abalenzi bye bimu ku bikudde ejjembe mu bitundu by'eggwanga ebitali bimu.\nKu kyalo Kibamba e Masindi omusajja Alex Okula yasobezza ku baana abawala basatu ab'oluganda omulundi gumu. Kuno kwabaddeko abaana babiri ab'emyaka esatu n'omulala nga wa myaka ettaano. Okula abadde mukwano gwa kitaabwe yeyambisizza akakisa k'abazadde obutabaawo n'abasobyako era yalabye batiriika omusaayi nadduka ne yekkukkuma mu bikajjo abatuuze gye baamukwatidde ne bamukuba mizibu era poliisi yamukutte agenda kumuvunaana emisango gy'okusobya ku mabujje.\nKu kyalo Tebabinzi e Gomba omusajja Sande John,38, yakwatiddwa poliisi ng'avunaanibwa okusobya ku muwala ow'emyaka 14 n'amufunyisa olubuto.Yamusanze akuula muddo kyokka omuwala teyasoose kwogera kyamutuuseeko yagenze okukeberwa ng'alina olubuto.\nKu kyalo Busera e Nkozi waliwo omusajja Kasim Mukwaya eyakwatiddwa ng'akase omwana omulenzi omukwano.\nKu kyalo Kayembe e Kagadi omusajja Fred Serugume kigambibwa nti mukazi we yamukoledde olukwe ne bamutemula. Enanga yagambye nti omugenzi yali yayawukana ne mukazi we n'anoba n'omwana kyokka yakomyewo awaka ng'agamba nti omwana yabadde mulwadde. Kigambibwa nti omukazi yazzeeyo gye yanobera n'atuma omusajja Bainomugisha okutta bba. Era nga kino kyategereddwa kuba yasoose kulabula baana baasigala wa musajja obutasula mu nju nti waliwo obutemu obwabadde bugenda okubakolebwako.\nE Ibanda mu tawuni omusajja Asiimwe Deo ow'omu Nyamirama ward yattiddwa mutabani we Alex Tugume eyamukubye nga yeyambisa ppaasi. Tugume yagezezaako okwetta ne bigaana era poliisi yamututte mu ddwaliwo ajanjabiwe bw'anaawona bamuvunaane obutemu.\nBajeta y'omwaka gw'ebyensimbi 2016/2017 yaakuwemmenta obuse 20\nNadduli awagidde ekiragiro kya Kabaka ku 'Kyapa mu ngalo\nGav't etongozza enkola y'okuyamba abalimi nga beeyambisa essimu z'omu ngalo\nAbapoliisi bazzeeyo ne baziika ku Kirumira: Afande weeraba\nGen. Kayihura alagidde abaserikale baddemu okubangulwa\nPoliisi ezimbye ekitebe kya Poliisi y'ebidduka


Omuwendo gwabantu abaafiira mu bwegugungo sabiiti ewedde ebitongole byebyokwerinda bwebyaali bittunka nabeekalakasi abaali babanja okuyimbulwa kwomukulembeze wekibiina kya National unity platform Robert Kyagulanyi Ssentamu, gulinye nga kati baweze 45 okusinziira ku kulangirirwa okukoleddwa police mu ttuntu lyaleero – CBS FM\nOmuwendo gwabantu abaafiira mu bwegugungo sabiiti ewedde ebitongole byebyokwerinda bwebyaali bittunka nabeekalakasi abaali babanja okuyimbulwa kwomukulembeze wekibiina kya National unity platform Robert Kyagulanyi Ssentamu, gulinye nga kati baweze 45 okusinziira ku kulangirirwa okukoleddwa police mu ttuntu lyaleero\nin Amawulire, News, Opinions, Politics, Uncategorized\nOmuwendo guno gulinye okuva ku baffu 38 police beyaali yalangirira kulwokutaana lwa sabiiti ewedde.\nOmwogezi wa police mu ggwanga Fred Enanga asinzidde ku media center mu Kampala naagamba nti ku bano 45, abaffu 39 bassajja Songa 6 bakazi nga bali wakati wemyaka 19 ne 40.\nFred Enanga agambye nti werutukudde olwaleero emirambo 42 gyegibadde gyakajjibwa mu ggwanika e Mulago songa emirambo 3 teginanonebwa,olwabenganda zaabwe abatanalabikako.\nMu mbeera eno ,Fred Enanga agambye nti ebebyokwerinda okuva sabiiti ewedde bayigga abantu abeenyigira mu kwekalakaasa kuno era werutukudde olwaleero abantu 836 bebakakwatibwa.\nKu bano ,Fred Enanga anyonyodde nti 362 baasimbibwa mu Mbuga zamateeka nebaggulibwaako emisango ,330 nebasindiikibwa mu makomera agenjawulo songa 633 tebannaatwaalibwa mu Mbuga zamateeka okuggulibwaako emisango.\nAbakwaate Fred Enanga agambye nti abebyokwerinda baabafuna basinziira ku camera za police eziri ku nguudo,camera zabantu kinoomu eziri ku bizimbe saako amagezi agabuulijjo amalala ,naagamba nti ebebyokwerinda bagenda kugenda maaso okuyigga abo bonna abeenyigira mu kwekalakaasa kuno .\nPolice era esabye bannansi abasobola okugiyambako bagitwaalire obujjulizi era etaddewo nesssimu ya whatapp obujjulizi buno kwebusobola okusindikibwa.\nFred Enanga agambye nti okuva sabiiti ewedde , police yakafuna emisango 116 egikwaata ku kwekalakaasa okwaaliwo, era nategeeza nti police yawadde ba commanders mu bitundu byeggwanga byonna, okwongera okukola ebikweekweeto okuyigga nokukwaata abantu bonna abeenyigira mu kwekalakaasa kuno mu bitundu 300 ebyaalimu okwekalakaasa okwetoloola eggwanga lyonna


Ababaka ba parliament batandise kakuyege wokujjuza ekifo kya sipiika – CBS FM\nAbadde sipiika Jacob L’okeri Oulanyah\nAbabaka ba parliament batandise kakuyege w’okunoonya anadda mu ntebe ya sipiika wa parliament, oluvannyuma lw’abadde sipiika Jacob Oulanyah okufa.\nWabula mu kiseera kino tewali mubaka noomu yavuddeyo kweyogerera nti ayagala ekifo kino.\nSsemateeka w’eggwanga ennyingo eye 82 akatundu 4 , egamba nti singa ekifo kya sipiika kisigala nga kikalu, palament erina okukijjuza nga tenabaako mulimu gwonna gwekola.\nKino kireetedde ababaka okutandika okukuba kakuyege w’okulonda sipiika omuggya, nga betegekera okukungubagira abadde sipiika Jacob Oualanya.\nWadde omumyuuka wa sipiika waali, etteeka terimwogerako nti oba asobola okukubiriza olutuula lwonna nga sipiika avuddewo.\nWabula ennyingo yeemu eye 82 eya ssemateeka w’eggwanga, obuyinza obukubiriza olutuula lwa parliament okujjuza ekifo kya sipiika yabukwasa ssaabalamuzi w’eggwanga, nga mu kiseera kino ye Alfonse Owinyi Dollo.\nEnvuuvuumo zaatandise dda mu palament era waliwo ababaka abawuliddwa nga baliko bebakuutira akadingiddi okudda mu kifo kya Oulanya.\nAsuman Basalirwa omubaka wa Bugiri era munnamateeka agambye nti ssabalamuzi weggwanga yalina okufulumya enteekateeka eyokulonda sipiika wa parliament mu bwangu, bakungubagire Jacob Oulanyah mu bitiibwa bya parliament ebijjuvu.\nWaliwo abamu ku babaka abali mu kakuyege womumyuuka wa sipiika Anita Among nti naye ekifo kino akyagala, wabula ono tanavaayo kweyogerera nti ekifo kino akyagala.\nKinnajjukirwa nti gyebuvuddeko envuuvuumo zino bwezaatandiika nti ekifo kya sipiika Anita Among akyagala, yasinziira mu palament nabyeewakana.\nAnita Among yagamba nti wakubeera omumyuka wa sipiika okumala emyaka 10, oluvanyuma yesimbewo afuuke sipiika era okumala emyaka 10.\nOmubaka wa Buyaga west Banabas Tinkasimire akisiinyizaako nti singa eyali sipiika wa parliament eye 10, Rebecca Alitwaala Kadaga akomawo neyeesimbawo, kyakwongera ebbugumu mu kakuyege ono, naagamba nti singa nekifo kyomumyuuka wa sipiika kisigala kikalu, omubaka wa Lwemiyaga Theodore Ssekikubo akyagala.\nAbamu basonze ku Jacob Oboth Oboth minister omubeezi owebyokwerinda ng’ono yavuganyaako ku ky’obumyuka bwa sipiika, mu kulonda okuwedde.\nNampala woludda Oluvuganya gavument mu palament JohnBaptist Nambeshe agambye nti olukiiko lwaba minisita ku ludda oluvuganya government, nalwo lwakutuula enkya ku lw’okubiri lwogere ku nsonga eno eyokujjuza ekifo kya sipiika.\nNathan Itungo omubaka wa Kashari North mu district te Mbarara ye awadde babaka banne amagezi, nti baguumikirize ekibiina kya NRM, kyekiba kisalawo ku muntu anadda mu kifo ekyo.\nOulanya ye sipiika wa palament asoose mu byafaayo bya Uganda okufiira mu offisi, ngekifo kya sipiika akimazeemu emyezi 8 gyokka


Bukedde Online - Baatugatta ne baze e Namirembe ate baddamu batya ne bamugatta mu kkanisa y'emu!\nPaasita akwatiddwa lwa kubba obukadde 20 k...\nOlw’okuba Ekkanisa terina kompyuta zitereka bifa ku bagole be bagatta, eziyinza okumanya ani agattiddwa wa mu biseera ki, ekola ensobi oluusi ezivaako okusasika kw’amaka.\nBya BASASI WAFFE\nEBYAWANDIIKIBWA mu kitabo ekitukuvu nti, ‘Katonda ky’agasse awamu tewalibaawo akyawukanya’ bikyalina amakulu ensangi zino?\nKale bwe kiba nga bikyalina amakulu lwaki abagatta abagole tebasooka kunoonyereza nnyo ku bantu ababatuukirira nga baagala okugattibwa ne bamanya ebibakwatako?\nKino kireese obunkenke mu bafumbo naddala abakyala n’abawala abato abatannafumbirwa.\nEmbeera eno y’eri ne ku Muky. Beatrice Nkonge, omutuuze w’e Nakabugo ku luguudo lw’e Mityana, bba bwe yagattiddwa mu Lutikko e Namirembe n’omukazi omulala sso nga baali baabagatta dda mu 1988 mu kkanisa y’emu!\nBba yagattiddwa mu mbaga ey’ekikungo omwezi oguwedde, muwala we Grace Namazzi, eyabadde agenze okuyambako okuyimbira abagole mu Lutikko yazirise ng’alaba kitaawe ali mu bagole agenda okugattibwa!\nMuky. Beatrice Nkonge.\nMuky. Nkonge attottola ebyaliwo ebiwuniikiriza:\nMu 1988 nagattibwa ne baze Douglus Diika Nkonge mu bufumbo obutukuvu e Namirembe .\nTwafunamu obuzibu ng’obufumbo obulala bwe buba, ekinneewuunyisa kwe kuba nga baze amanyiddwa ennyo ng'Omukristaayo eyaweereza nako mu kkanisa ng'omuwandiisi w’abaami abafumbo e Bbira, ate yazzeemu okugattibwa nga 22/07/2017 e Namirembe!\nNze nno nkitwala nga kumanyiira Kkanisa, kuba mu mbaga eno ey’ekikungo, ye yali omugole eyasooka okugattibwa!\nOlw’okuba ekikolwa kye baakola tekyali kya butuukirivu, ne Katonda yakiraba era yatonnyesa n’enkuba eyalimu ne kibuyaga ku mukolo ogwo ogw'okugattibwa kw’abagole bano!\nNze ndowooza nti ebikolwa nga bino bwe binaagenda mu maaso ng'abavunaanyizibwa okugatta abagole tebafaayo kukola kunoonyereza kumala, kigenda kumalamu abawala abato abatannafumbirwa amaanyi era tebalyegomba kugattibwa mu Kkanisa.”\nRev. Samuel Muwonge avunaanyizibwa ku by’okubunyisa enjiri mu Bulabirizi bw’e Namirembe annyonnyola:\nBwe tuba tugenda okugatta abagole tusooka ne tulanga mu kkanisa, abagole gye basabira ezisangibwa mu bitundu eby’enjawulo gye babeera.\nBwe watabaawo muntu yenna avaayo kubaako nsonga ya mazima yonna gy’ayogera erobera abagole okugattibwa ffe tugenda mu maaso n'okugatta abagole kubanga tuba twalanga mu kkanisa.\nTukkiriza omuntu yenna okugattibwa nga bazadde be bamuwadde ebbaluwa emukkiriza era bwe baba nga tebamuwadde bbaluwa tumuyambako okugifuna, bwe bigaana nga tumuvaako.\nSsinga omuntu yenna aba n’ensonga gy’aleeta oluvannyuma lw’embaga okubaawo, alina kututuukirira mu ofi isi yaffe e Namirembe ensonga ne tuzimaliriza.”\nOmusumba Festo Kalungi, Viika w’e Namirembe annyonnyola engeri entuufu omuntu aba agenda okugattibwa gy’alina okuyitamu:\nEkkanisa etegeka okugatta abagole okw’awamu era amakanisa ag’enjawulo gaweerezebwa amabaluwa ne baweereza amannya g’abantu ab’enjawulo ababa baagala okugattibwa.\nAbantu ab’enjawulo batuukirira abavunaanyizibwa okukola ku nsonga y’okugatta okuva mu busumba obw’enjawulo ne beewandiisa Tubatuma ebbaluwa okuva mu bazadde, ezikakasa oba babakkirizza okugattibwa oba tebabakkirizza era bwe balemererwa okuleeta ebbaluwa ezo tubayambako okuzifuna, bwe bigaana tetubagatta.\nTubasaba okuleeta abantu babiri okuli mettulooni ne kalabaalaba w’omugole omusajja, be bakola ng’abajulizi ku bagole bano ababa bagenda okugattibwa era bwe baleetebwa tubabuuza bwino akwata ku bagole bano gwe tugenderako.\nTuweereza amabaluwa mu busumba obw’enjawulo obugwamu amakanisa abagole abagenda okugattibwa mwe bava.\nEbbaluwa okuva mu bazadde bagiweereza mu busumba obw’enjawulo ne mu makanisa era ababuulizi ne batandika okulanga ebirango mu makanisa emirundi esatu okumala omwezi mulamba.\nBwe watabaawo muntu yenna avaayo kubaako nsonga gy’ayogera ku bagole ababa bagenda okugattibwa, okugatta kugenda mu maaso.\nEkirango kino kigenda mu maaso ne kirangibwa ne mu kkanisa e Namirembe okumala emirundi esatu mu mwezi era bwe watabaawo muntu yenna avaayo kuleeta bwino alobera abagole okugattibwa, omukolo gw’okugatta gugenda mu maaso.\nNe ku lunaku lw’okugatta abagole, ekirango kino kisooka ne kisomebwa eri Abakristaayo, bwe wataba awakanya olwo Omulabirizi agenda mu maaso n’omukolo gw’okugatta abagole.\nAbagole bonna abagattibwa ffe ng’Ekkanisa tubawandiisa mu Gavumenti ebiraga nti bagattibwa mu bufumbo obutukuvu.\nSsinga omuntu avaayo n’alumiriza omu ku bagole aba yagattiddwa nti baali baabagatta dda, era n’aleeta ne satifi keeti y’obufumbo, omuntu oyo ayitibwa ne tukebera mu biwandiiko byaffe era bwe kizuuka nti kituufu satifikeeti eyamuweereddwa tugimuggyako ne tugisazaamu kubanga obufumbo bwe obwokubiri bubeera bwa kifere. Ensonga ezaabaddewo mu kugatta omwezi oguwedde twaziwulidde ffe ng’abaweereza abavunaanyizibwa era n’omukyala eyasooka okugattibwa ne Nkonge yatutuukirira.\nEnsonga z’ayogerako ntuufu okusinziira ku biwandiiko bye tulina eby’abantu abaagattibwa era tuzikolako.”\nLutikko e Namirembe\nAba Kayongo bazinze Mufti Mubajje ku dduwa\nAdwadwalikanye lwa bannaddiini kuddukira mu Gavt. nga bali mu bizibu


Bukedde Online - Bakaleke agguddwaako emisango 12\nAb’e Jinja bafunzizza owa Movit mu kakiiko...\nowa senior esooka eyabuze e Ssembabule atadde...\nEBINTU byonoonekedde omuserikale Siraje Bakaleke omuwaabi wa gavumenti bw’amugguddeko emisango 12 omuli ogw’okuwamba abantu n’alagira atwalibwe ku kkooti avunaanibwe.\nEmisango egyagguddwa ku Bakaleke n’abantu abalala munaana kuliko; okweyambisa obubi ofiisi 3, okuwamba abantu, okwekobaana ne bazza omusango, okufuna ssente mu lukujjukujju n’emirala.\nOmwogezi w’ekitongole ky’omuwaabi wa gavumenti, Jane Kajuga yakakasizza ng’omuwaabi wa gavumenti bwe yalagidde Bakaleke ne banne okuvunaanibwa mu kkooti oluvannyuma lw’okugyekebejja.\nBino we bijjidde ng’omuduumuzi wa poliisi mu ggwanga, Martin Okoth Ochola alagidde Bakaleke okuva mu ofiisi mwe yali, evunaanyizibwa Bakaleke agguddwaako emisango 12 okusomesa eby’obufuzi mu poliisi addeko ebbali asobole okunoonyerezebwako ku misango egyali gimugguddwaako nga giwedde wabula nga mu kiseera kino omuwaabi wa gavumenti alagidde avunaanibwe.\nBakaleke eyaliko omuduumizi wa poliisi mu kitundu kya Kampala South bino webyabeererawo, avunaanibwa n’abaserikale abalala okuli; Isaac Munezero nga y’akulira ofiisi evunaanyizibwa ku by’ekikessi (Crime Intelligence) ku poliisi e Katwe, George Kayongo, Keneth Zirintusa, Patrick Ochen, Samuel Nabeeta n’abalala.\nKigambaibwa nti Bakaleke baakwata Abakorea okuli Park Seunghoon ne Jang Un abajja mu ggwanga okusuubula Zaabu nga babalanga okuyingira mu ggwanga mu bukyamu ne bagezaako okubatikka ku nnyonyi okubazzaayo oluvannyuma lw’okubakuumira mu kaduukulu okumala ennaku bbiri ne babaggyako ssente akawumbi kamu n’obukadde 400.\nOluvannyuma Abakorea bano baatuukirira Flying Squad n’etandikirawo okunoonyereza ne bakwata abasirikale basatu ne baggalirwa mu kaduukulu e Nalufeenya.


Ennyimba Zewandiyagadde Okuwulira Ku Rediyo Yo Eno – ababaka\nHome Topic Ennyimba Zewandiyagadde Okuwulira Ku Rediyo Yo Eno\nEnnyimba Zewandiyagadde Okuwulira Ku Rediyo Yo Eno\nHome › Forums › Culture, Edutainment and Pure Fun › Rediyo ya Baganda / Baganda Radio › Ennyimba Zewandiyagadde Okuwulira Ku Rediyo Yo Eno\nFebruary 13, 2009 at 3:15 pm #18902\nNnyimba ki zewandiyagadde okuwulira ku Rediyo Y’Abaganda? Ennyimba zaffe zetwagala ziteekwa kuteekebwa mu programe, kubanga mu bano bannaffe abatussa ku mpewo nga ogasseko n’amateeka gokuzannya enyimba z’Olungereza, tetukkirizibwa kuzannya nnyimba zisabiddwa essaawa yennyini kwezisabibwa.\nSabasajja Kabaka Muwenda Mutebi II Awangaale.\nFebruary 14, 2009 at 9:52 am #22142\nKasita totuterako ziwemula noobwo obubina obupaapala. Kisizza nnyo omutindo gwa emikutu gya Radio ne TV mu Buganda. Naye bannaffe mwebalege.\nFebruary 14, 2009 at 11:04 am #22145\nNzikirizaganya ne Musajjalumbwa. Twewalire ddala enyimba eziwemula. Ziweebuula oBuganda. Enyimba nga “Ogwange guli mu giya nene…”, “Engoma yange”, “Katonda yakola enyukuta eya ‘M'”, “Nkuwadde ebisumuluzo bya motoka yange”, nendala nyingi nnyo.\nEbyo byebayimba birina ekiseera n’ekifo kyabyo.\nWano ffe tuzimba Buganda. Nolwekyo tugizimbe mu buntu bulamu.\nWano abantu webajja okulabira enjawulo ku Radio yaffe ne ndala.\nTujjukire nti eriyo abaana abato abawuliriza Radio yaffe.\nFebruary 14, 2009 at 1:41 pm #22147\nNesimye okuba omuwereza wamwe Baganda banange. Era byonna byemuteesa bigenda buterevu mu nkola.\nFebruary 15, 2009 at 12:40 am #22161\nTukusanyukidde mwattu Dj Omutaka Kitaka\nolabika osinziira kubutaka ngolwanirira ettaka lya Buganda . Kati nno omulimu gwolina gwo mukulu kuba nange ngezezaako okugendanga nga nsengejja mu nnyimba zenandyagadde okuwulira nga ddala waliwo obuzibu kuba oluusi mba nnyumirwa oluyimba oli naluyingizaamu mbu ate abebunayira mujje tukyakyankye olwo nendusuula eri nengamba bampe olulala oyo omulala navaayo nga tudde ku ddigi ate natakomaawo nayagala mbu bamukwaate wali wennyini ,njagala kuwulira binaziimba oba oli ambulira embeera gyayiseemu oba obuzibu bwetusanga oba ebintu ebikwaata ku bulombolombo nge nnyimba ze ngoma ezisinga kye ziyimba oba kadongo kamu.\nFebruary 15, 2009 at 12:47 pm #22177\nDj Omutaka Kitaka webale kuweereza.\nNze nandisabye oyongere mu program yennyimba zotuzanyira ezakaakati nga Annegaanye, Abalaalo, Nabbubi, Abatuuze. Awo tujja kuba tugenda bulungi ddala. Kubanga ennyimba zino zitulagira ddala ebintu bwebiri e Buganda kaakati.\nJuly 31, 2010 at 11:54 am #26857\nDJ Mutaka Kitaka tuzannyire ne ku kayimba kano aka Jon Bon Jovi. Kali ku mulamwa nnyo!


Bukedde Online - Omukuumi eyasseomusuubuzi ayogedde\nEnkola empya eya UNEB eyongedde obwesimbu mu kugolola ebibuuzo...\nOmukuumi eyasseomusuubuzi ayogedde\nPoliisi ekubye amasasi okukwata abazze okutemula...\nOMUKUUMI eyakubye omusuubuzi w’omu Kampala, Arnold Ainebyona Mugisha essasi eryamutiddewo ayogedde ebyabaddewo n’alumiriza omugenzi ne banne nti baasusizza ejjoogo.\nEmmanuel Okirya gwe twasanze mu ddwaaliro e Mulago gyajjanjabirwa yagambye nti, Ainebyona ne baganda be, baasoose kukuba munne (Awaze) ebikonde era ye, yabadde azze kumutaasa.\nYagasseeko nti, mu kugezaako okutaasa, Ainebyona ne baganda be, baalemye okuwuliriza ne bongera okusiiwuuka empisa naye ne bamuvuma ne bamukuba n’ebikonde. “Munnange baamukoonye n’agwa wansi ne ngezaako okubayimiriza ne baagala okunkoona kwe kukwata emmundu nkube essasi mu bbanga kyokka nange simanyi ngeri ssasi gye lyawabye ne likwata Ainebyona.”Okirya bwe yategeezezza.\nYagasseeko nti, “baganda ba Ainebyona bwe baalabye nga munnaabwe akubiddwa, bannumbye bankoleko olutalo kwe kusuula wansi emmundu ne nziruka kwe kugwa mu bantu abankubye bwe bati. Okiria eggulo yasiibuddwa okuva e Mulago n’atwalibwa ku poliisi ya Kira Division awali fayiro CRB 530/2019.\nOkirya ku Quality Supermarket e Naalya abadde yaakakolerawo emyezi musanvu gyokka.\nEBYABADDE MU KUSABIRA AINEBYONA\nEggulo, omulambo gwa Ainebyona gwatwaliddwa ku kkanisa ya All Saints e Nakasero emikwano n’enganda gye beebalizza Katonda olw’obulamu bwe.\nPlan Mugisha, kitaawe w’omugenzi yagambye nti, gavumenti eveeyo eyambe Bannayuganda erwanyise emmundu eziri mu bantu abatamanyi ngeri ya kuzikozesa.\nYagambye nti, batabani be buli ku makya, babadde bakeera mu giimu eri ku kizimbe ekiddiridde Quality Supermarket. Carol Kagezi muwala w’omugenzi Joan Kagezi abadde omu ku ba fanfe ba Ainebyona yagambye nti, tewali ku bbo yamanyako nti aliyogera ku Ainebyona nga mufu. Yagambye nti, abadde muntu wa ddembe nga ne bwe muba musoowaganye, alinda enkeera n’akunoonya ne yeetonda.\nNnyina yamutenderezza omutima omulungi gwabadde nagwo. Okusaba kwakulembeddwa Rev. Dr. Medad Birungibyayesu eyasabye abantu okwewala obusungu. Yagmbye nti, singa tebwabadde busungu, Ainebyona teyandifudde.\nBalumirizza Katatumba okweyisa mu ngeri eyeesittaza\nEyatema aba famire ya Kaweesi avunaaniddwa\nTekinologiya wa Iran asannyalazza...\nTRUMP yabadde takisuubira nti Iran erina tekinologiya asobola okusannyalaza ennyonyi za America! Kyamukubye wala...\nEnkola empya eya UNEB eyongedde...\nEKITONGOLE ekivunaanyizibwa ku bigezo ekya UNEB, enkyukakyuka ze kyakola mu bibuuzo bya PLE omwaka oguwedde zikyusizza...\nLoodi Meeya takyaddamu kukubiriza...\nOLUVANNYUMA lw’ennongoosereza ezaakoleddwa mu tteeka erifuga Kampala okulangibwa mu katabo k’eggwanga aka Uganda...